Hanya Guna Cuka, Tip Ikan Bilis Goreng Kekal Rangup Walaupun Dah Dibasuh

Antara cara lain untuk membuat ikan bilis goreng rangup adalah terus menggorengnya tanpa dibasuh terlebih dahulu.
Tapi ramai yang was-was kerana risau jika ikan bilis yang dijual di kedai mungkin terjatuh dan dikutip semula ataupun cara penyimpanannya yang tidak bersih.
Oleh sebab itu, ikan bilis perlu dibasuh terlebih dahulu barulah kebersihan terjamin. Jangan risau, ada cara untuk memastikan ikan bilis yang dibasuh bersih ini kekal rangup. Ikuti perkongsian oleh Liza Idris di bawah.
Baca juga: 6 Petua Nak Sambal Tempe Tahan Lama Dan Rangup
Tip Ikan Bilis Goreng Kekal Rangup
1. Cuci ikan bilis dan tapis bagi betul-betul kering. Kiranya sejam sebelum masak tu, cuci la siap-siap ya.
Ada yang tak cuci tau sebab takut ikan bilis jadi liat. Tak bagus begini. Seeloknya cuci dulu.

2. Panaskan kuali tanpa minyak, goreng sikit atau sangai sekejap saja.

3. Renjiskan cuka ikut keperluan.

4. Gaul cuka dan ikan bilis bagi mesra. Saya gaul pakai tangan.

5. Panaskan minyak, biar betul-betul panas. Kemudian, goreng ikan bilis yang dah gaul dengan cuka tadi.

6. Dah garing, angkat dan toskan minyak.

7. Siap. Kalau goreng banyak pastikan letak dalam bekas kedap udara.

8. Saya suka goreng dan simpan buat stok. Letak dalam sambal pun masih rangup dan tak liat. Selamat mencuba!

Kredit: Liza Idris
Baca juga: Rahsia Buat Sambal Bilis Rangup, Makan Dengan Apa Saja Pun Sedap!


Tip Masak Daging Goreng Kunyit TAK LIAT, Baru Nikmat Nak Meratah!

Renyah rasanya bila mengunyah daging tapi liat. Ini ada tip masak Daging Goreng Kunyit tak liat yang boleh anda cuba.
Hanya menggunakan 6 bahan memasak sahaja, anda dapat hasilkan lauk daging goreng kunyit yang paling sedap dimakan dengan nasi putih panas-panas. Pasti ramai yang memilih untuk order resipi ini bila makan diluar kan?
Baca juga: Tip Masak Mee Goreng Sedap, Kena Tuang Sedikit BAHAN Ini
Selain ayam goreng kunyit, masak daging goreg kunyit juga ramai penggemarnya. Boleh dimasak kering dan boleh juga dimasak basah.
Resipi daging goreng kunyit ini telah dikongsikan oleh Cik Puan Nana Ismail melalui laman Facebooknya. Ini adalah cara beliau memasak daging goreng kunyit. Yang mana beliau lebih suka dengan tekstur dagingnya yang lembut dan berjus berbanding kering.

TIP MASAK DAGING GORENG KUNYIT TAK LIAT

Bahan-bahan:

Daging (dihiris nipis)
Bawang besar 2 biji
Cili padi (ikut kepedasan)
Kacang buncis sedikit
Serbuk kunyit
Garam

Cara-cara memasak:
1. Ambil kuali dan masukkan hirisan daging tu. Tip bagi daging tak liat, goreng tanpa minyak biar sampai hilang air daging.
2. Gaul daging yang dah digoreng tanpa minyak tadi dengan serbuk kunyit dan garam.
3. Panaskan minyak dan goreng daging kira-kira 3-5 minit (pastikan daging potong nipis dan ikut lawan urat daging)
4. Dengan menggunakan minyak daging tadi, tumis bawang hingga garing dan masukkan cili.
5. Masukkan kacang buncis dan daging yang dah digoreng tadi.
6. Gaul sebati dan siap! Sedia untuk dihidang.
Nota tambahan:

Untuk senang nampak urat daging itu, sebelum nak potong boleh balik-balikkan sekejap daging itu dalam kuali yang panas. Mudah untuk memotong nanti.

Selamat mencuba tip dan resipi Daging Goreng Kunyit ini.
Baca juga: Tip Cucur Udang Tak Serap Banyak Minyak, Ini RAHSIA Yang Peniaga Selalu Buat


Tip Masak Kuah Bolognese Lebih Sihat, Guna BAHAN Segar Ini

Tip Masak Kuah Bolognese Lebih Sihat, Guna Bahan Segar Ini.
Sekarang ini nak mudah, masak apa-apa je mesti dah ada bahan segera. Kalau selalu guna bahan dalam tin risau juga banyak kesan sampingan untuk anak-anak.
Baca juga: Fettuccine Carbonara Ikut Tekak Melayu, Resipi Ini Raih 6.1K Shares!
Sebenarnya, nak buat kuah bolognese tak susah pun. Malah, rasanya lagi sedap jika gunakan bahan-bahan segar yang jauh lebih sihat dan berkhasiat.
Jom ikuti resipi kuah bolognese yang sihat ini dari Cik Puan Cik Nara Mikayla ini.

TIP MASAK KUAH BOLOGNESE LEBIH SIHAT

Bahan-bahan:
8-10 biji tomato segar
2 biji bawang holland
1 labu bawang putih
1/2 tin kecil puri tomato
Sedikit lada hitam
Sedikit oregano
Bebola ayam / daging
Garam dan gula secukupnya
Cara-cara buat kuah:
1. Mula-mula, kelarkan sedikit tomato pada 4 bahagian supaya mudah untuk kopek kulitnya bila dah habis rebus.
2. Bila dah habis rebus dan cukup lembut, boleh diangkat dan rendam ke dalam air sejuk.
3. Bila dah rendam, boleh kopek kulitnya tomato tadi. Kemudian kisarkan ia hingga menjadi puri. Ketepikan.

4. Tumis pula bawang holland dan bawang putih hingga naik bau.
5. Kemudian, masukkan tomato yang sudah dikisar tadi. Tambahkan sedikit air, lada hitam, oregano, tomato puri dan bebola ayam atau daging.
6. Akhir sekali, perasakan kuah bolognese dan gula dan garam hingga sebati. Siap!

Dah siap, boleh dihidangkan dengan spaghetti yang sudah direbus dan boleh letak taburan keju diatas sebagai topping!
Selamat mencuba!
Baca juga: Ini 10 Jenis Pasta Yang Korang Kena Tahu Dan Cara Memasak Dengan Betul


Tip Masak Nasi Lemak Guna Santan Kotak, Barulah Wangi Dan Masak Sekata.
Masak nasi lemak guna santan kotak mesti tak selalu menjadi masak tak sekata walaupun dah ikut sukatan yang betul.
Ramai mengeluh nasi lemak jadi tak cantik, lembik dan kurang wangi berbanding guna santan segar.
Baca juga: Tip Masak Sambal Tumis Jadi Lagi Sedap, Untuk Telur, Sotong & Udang, Berbeza Petua Tau!
Jom ikuti tips dari perkongsian Cik Puan Amylia Nasir di laman Facebook ini. Menurut beliau, memang kalau nak cepat masak nasi lemak, jalan ekspres guna je santan kotak. Tetap wangi dan masak sekata guna tip beliau ini.

Tip Masak Nasi Lemak Guna Santan Kotak

Tip ini diajar oleh ayah saya yang ada pengalaman berniaga di kantin sekolah. Memang nasi lemak ayah paling sedap kata cikgu-cikgu di situ. Semoga perkongsian ini dapat dipanjangkan kepada semua.
Bahan-bahan:

3 tin susu – beras biasa (kunatiti ikut suka)
Halia – ditumbuk
5 helai daun pandan – gunting pendek
1 santan kotak pek kecil
Garam secukupnya
Minyak secukupnya

Cara memasak:
1. Basuh beras dan sukat beras.
2. Letak beras tadi dalam bekas lain atau toskan. Isi periuk nasi tadi dengan air ikut sukatan beras tadi.
3. Masukkan santan satu kotak, boleh guna apa-apa jenama. Satu kotak kecil pun dah terasa lemaknya. Jangan bazirkan santan, goncang dengan air dalam periuk dan tuang balik.
4. Masukkan halia, daun pandan, garam secukup rasa.
5. Masukkan minyak masak, dalam 3 sudu besar. Fungsi minyak masak ini supaya nasi lemak akn cantik dan sebiji-sebiji, tak lembik.
Nota: Sila periksa selalu bila dan tekan suis masak nasi. Jangan masak air santan mengelegak terlalu lama. Nnati santan akan pecah dan nasi tak cantik.
6. Dah masuk ke semua bahan tadi, terus letak dalam periuk nasi. Tekan suis masak nasi seperti biasa. Beras jangan terus masuk dahulu, bila air santan dah mengelegak dan daun pandan maka wangilah nasi lemak itu nanti.
7. Bila dah mengelegak, boleh masukkan beras yang sudah tos tadi. Kemudian kira-kira 5 atau 6 minit sekali kacau atau godak semua supaya sekata dengan santan.
8. Nasi lemak guna santan kotak dah siap dimasak. Boleh dihidang dalam mangkuk lauk.

Semoga bermanfaat!
Baca juga: Sambal Sotong Kembang, Makan Dengan Nasi, Nasi Lemak, Lempeng Sodap Beb!


Tip Masak Sambal Tumis Jadi Lagi Sedap, Untuk Telur, Sotong & Udang, Berbeza Petua Tau!

Sambal Tumis adalah antara masakan yang sentiasa mendapat tempat di hati rakyat Malaysia.
Hidangan bersambal ini sesuai dimasak bersama pelbagai jenis bahan seperti ikan, daging, ayam, makanan laut, telur dan bermacam-macam lagi.
Namun, ada di kalangan kita yang masih tercari-cari cara untuk menyedapkan lagi sajian ini. Mungkin kerana merasakan resipi yang sedia ada kurang menepati selera.
Baca juga: 5 Resipi Sambal Homemade Sedap & Petua Tahan Lama Supaya Tidak Berkulat
Putra Bugis Temasek telah berkongsi tip dan petua untuk memasak sambal tumis yang lebih sedap. Nak cuba? Jom lihat cara-caranya.

Cara Masak Sambal Tumis Lagi Sedap
Hari ini saya nak share petua atau cara buat sambal tumis. Tip-tip yang saya kumpulkan ini boleh membuatkan sajian ini bertambah sedap ketika dimasak.
Saya buat penyelidikan tentang ini pada tahun 2013. Semoga bermanfaat & selamat membaca. Jika ada tip-tip dari teman-teman, sharelah juga ya.
1. Sambal Tumis Bilis

Kalau masak sambal bilis, masukkan sedikit ikan bilis semasa mengisar cili. Ia akan membuatkan sambalnya rasa lebih berperisa.
Bila masak Sambal Ikan Bilis, tidak perlu masukkan garam kerana bilis sudah mempunyai rasa masin. Tambah jika perlu sahaja.
Untuk rasa lebih enak, boleh goreng ikan bilis hingga garing dan goreng bawang besar hingga agak layu. Angkat. Tumis kisaran cili kering hingga masak. Masukkan air asam jawa, gula, garam dan barulah masukkan ikan bilis serta bawang yang digoreng tadi.

2. Sambal Tumis Sotong

Untuk masak sambal sotong yang sedap, kena elak sotong berair dan mencemarkan sambal.
Caranya, selepas dibasuh, perap sotong bersama garam. Dan ketika memasak, rasa kuah terlebih dahulu supaya rasa garam tidak berlebihan.
Sotong tidak perlu dibasuh sebelum dimasukkan ke dalam sambal.
Semasa masak sambal, masukkan sotong terlebih dahulu. Biar hingga kecut barulah masukkan air asam jawa.
Jika nak elak sotong terlalu kecut, masak sotong separuh masak terlebih dahulu. Angkat dan keluarkan. Teruskan masak sambal hingga pekat dan barulah masukkan sotong kembali ke dalam sambal.

3. Sambal Tumis Udang

Kalau masak sambal tumis udang, kulit dan kepala udang jangan dibuang. Rebuskan kulit udang dan masukkan air rebusan dalam sambal. Ia kaan menjadikan rasa sambal lebih sedap dan berperisa.
Ketika masak sambal. masukkan udang terlebih dahulu. Biar hingga air udang keluar dan barulah masukkan air asam jawa.
Untuk elak isi udang keras, masuk udang hingga separuh masak terlebih dahulu. Angkat dan keluarkan. Bila sambal hampir masak, barulah masukkan udang kembali ke dalam sambal.
Untuk rasa sambal lebih berperisa, boleh juga kisar cili kering bersama sedikit udang kering bagi menyedapkan rasa.

4. Sambal Tumis Telur

Nak bagi sedap, tip nya tambah sedikit ikan bilis sebagai perencah dalam kisaran cili.

5. Cili Boh

Elakkan menggunakan cili boh kerana ada mengandungi cuka.
Tapi, jika perlu guna, pastikan ia dimasak hingga betul-betil garing dan lebihkan gula untuk menghilangkan rasa cukanya.
Boleh juga tumis toamto dadu dan sedikit belacan semasa menyediakan sambal.

6. Cili Kering

Petua arwah nenek, tiap kali kisar cili kering, masukkan sedikit kunyit hidup. Jadi, mana-mana masakan yang perlu guna cili seperti sambal, asam pedas, akan terasa lagi sedap dan padu.

7. Saiz Api Masak

Api harus kecil dan tumis rencah sehingga naik minyak.
Selepas naik minyak, baru masukkan gula. Gula dan minyak akan menjadi caramelized/keperangan.
Sambal tumis akan kelihatan gelap, cantik dan rasanya sedap.
Kemudian, masukkan air asam, garam dan air secukupnya. Teruskan masak seperti biasa sehingga siap.


Tip Penting Buat Bawang Goreng Rangup Supaya Tak Hitam, Hangus & Tak Pahit!

Terasa nak buat bawang goreng sendiri kat rumah? Mana tidaknya, setiap kali beli di kedai, ada sahaja yang tidak kena dari segi rasa dan teksturnya yang hancur. Ada juga yang sudah menjadi lemau.
Apa kata jom cuba buat sendiri bawang goreng di rumah. Dapat makan yang fresh dari dapur lagi best kan? Tak perlu risau terbeli bawang goreng yang lemau dan sebagainya.
Jom lihat cara-cara membuat bawang goreng rangup hasil perkongsian oleh Ahmad Salehuddin di bawah.
Tip Penting Buat Bawang Goreng Rangup
BAWANG GORENG STYLE MAK ABANG..
Kat rumah abang memang kena selalu ada stok bawang goreng ni sebab bila nak makan pape tabur bawang goreng ni jadi wangi je.
Disebabkan ramai yang tanya ni abang share resepi kat sini ye.

Mula2 kupas kulit bawang tu dulu ye. Nak mudah rendam dengan air panas, so senang lah nak kupas kulit tu.

Lepas tu, hiris lah bawang tu nipis2. Abang potong manual je ye sebab abang takde benda untuk hiris tu. Selepas hiris, cuci bawang tu bersih2 dan toskan sampai bawang betul2 kering.

Lepas dah kering boleh lah panaskan minyak dalam kuali ye, minyak kena betul2 panas baru masukkan bawang tu. Lepas tu rajin2 lah gaul supaya bawang tu masak sekata.

Bila dah kekuningan garing boleh lah angkat dan toskan minyak tu. Tunggu sejuk baru masukkan dalam bekas.

Tips dari mak: Bila warna bawang dah mula kekuningan, bolehlah slowkan api gas ye supaya dia tak hitam dan hangus.. Kat sinilah biasanya orang terlepas pandang sebab bila hitam bawang tu akan jadi pahit tak sedap. Sentiasa kacau bila dah slowkan api tu sampai lah ia garing ye. Dah garing boleh lah angkat.
Kredit: Ahmad Salehuddin Amirwan
Baca juga: Petua Paling Mudah Nak Lembutkan Daging, Hanya Perlu Letak ‘Satu Bahan’ Ini


Tip Pilih Durian BANYAK Isi, Baru Rasa Berbaloi Nak Beli!

Susah nak pilih durian yang elok? Jom ikuti tip pilih durian yang banyak isi, manis dan berlemak. Baru berbaloi nak beli nanti.
Nak pula dah tiba musim durian ini, memang ramai yang akan berebut untuk membelinya. Selain dimakan begitu sahaja, durian sering dijadikan manisan tradisional seperti serawa.
Baca juga: Bunga Durian Goreng Belacan, Sajian Sayur Orang Sarawak Dan Indonesia
Kini, ramai yang menginovasikan resipi durian kepada makanan lain, seperti kek durian dan crepe durian.
Malah, terdapat beberapa petua untuk memilih durian yang baik dan manis, yang pastinya berbaloi untuk kita. Untuk mengelak daripada tertipu ketika membeli durian, sebaiknya baca beberapa tips memilih durian ini.
Ikuti tip dari perkongsian Encik Izwan Ahmad ini untuk memilih buah durian yang banyak isi.

TIP PILIH DURIAN BANYAK ISI, MANIS DAN BERLEMAK

1. Pastikan bahagian tangkai masih lagi bergetah. Kalau yang baru luruh, pada bulatan tangkai itu akan ada rasa berlendir. Itu menandakan buah baru.
2. Jangan tertipu bila penjual kata baru luruh. Tangkai akan semakin mengecut dan mengecil, menandakan buah semakin kurang kualiti.
3. Pilih buah yang tidak pecah di buntut, kerana buah yang baru tak akan pecah. Buah durian akan mula merekah pada hari ketiga. Ketika ini, rekahan bentuk line di setiap alur pangsa.
4. Jika suka rasa yang lemak-lemak manis, pilih duri pendek dan sekata.
5. Jika suka yang jenis manis melenting dan ada rasa pahit sedikit, pilih duri yang melengkung dan pancang seinci.
6. Nak kenal pasti durian rosak, cium setiap pangsa. Buah yang masak ada bau dari setiap pangsa.
7. Bagi yang profesional, mereka akan check seperti ini;

Goncang buah, kalau jenis elok akan terasa ada gegar.
Teknik menggaru buah, kalau ada bunyi lompong maknanya buah elok. Kalau padat, buahnya muda.
Durian bukit berbeza dengan durian kampung. Daripada saiz 2.5 – 3kh sebiji dan lebih, duri buah durian bukit lebih pendek berbanding durian kampung yang ditanam di tanah rata.
Untuk tentukan jenis warna isi durian, di bahagian tangkai itu kikis. Ada beza warna pada kulit ari durian. Jika kulit ari kuning, isi juga kuning. Jika dikikis kulit tebal, isi pun tebal. Bagi durian bukit isi tembaga, buah durian sendiri coklat perang macam tembaga.

Semoga bermanfaat!
Baca juga: Dodol Durian Guna Breadmaker, Hanya Guna 6 BAHAN Ini Je


Tip Pilih Mangga Manis, Baru Berbaloi Beli Banyak Dapat Rasa Yang Best!

Siapa dekat sini peminat buah mangga? Mesti nak tahu tip pilih mangga yang manis dan ranum kan. MyResipi ingin kongsikan petua memilih supaya tak rugi bila dah terbeli buah masam.
Baca juga: Tip Pilih Durian BANYAK Isi, Baru Rasa Berbaloi Nak Beli!
Terdapat beberapa cara untuk memilih mangga yang manis, salah satunya adalah dengan melihat kulitnya. Baca perkongsian penuh dari Encik Mansur Tompo ini.

TIP PILIH MANGGA YANG MANIS DAN RANUM

1. Check tangkai buah mangga. Mangga yang telah masak mempunyai getah yang sedikit pada tangkainya. Tangkainya juga terlihat lubang di bahagian dalam. Tangkai mangga yang belum matang dan masih muda akan terlihat seperti digunting dan terdapat banyak getah.
2. Perhatikan bentuk buah mangga. Mangga yang telah masak umumnya berbentuk bulat dan berisi padat terutama sekali di bahagian hujung atas.
3. Cium bau mangga terlebih dahulu. Mangga yang telah masak sempurna memiliki aroma yang harum, bersesuaian dengan isinya yang manis. Mangga yang belum cukup masak kurang aroma nya berbanding yang telah matang.
4. Kulit mangga yang telah masak sempurna biasanya lebih nipis berbanding mangga yang masih muda, serta berwarna kekuningan.
Bagi mangga hijau pula, warna hijau tua bermaksud manga tersebut masih belum matang manakala warna hijau yang agak muda dan mempunyai beberapa tompok hitam bermaksud mangga sudah pun matang. Elakkan membeli mangga kuning yang mempunyai kulit yang terdapat banyak bintik atau lebam kerana ia bermaksud keadaan mangga dah tak elok.
Jangan pilih mangga yang kulitnya berkedut sebab ia menandakan yang mangga dipetik terlalu awal dan dipaksa matang.
5. Pilih mangga yang isi nya sedikit lembut, kerana ia menandakan mangga baru nak matang. Jangan pilih yang isi nya keras sebab dah tentu ia belum masak, dan jangan pula pilih yang lembik kerana buah tersebut sudah terlalu masak.

Semoga bermanfaat!
Baca juga: Thermo Pot Ada Kesan Kuning? Ini Cara Hilangkan Guna SATU Bahan Je


Tip Pilih Pes Tom Yam Paling Sedap & Pekat, Nampak Sama Tapi Rasa Lain-Lain

Pelbagai jenis pes tom yam yang ada dijual di kedai. Tapi pasti ramai yang keliru nak pilih pes mana yang paling sedap dan pekat.
Memang mudah kerja nak buat tom yam kalau ada pes ini. Tak perlu tambah sebarang tumisan atau bahan lain.
Kalau nak tahu pes mana yang paling sedap, jom sama-sama baca perkongsian oleh Zatty Roslan di bawah.
Tip Pilih Pes Tom Yam Paling Sedap & Pekat
Ini review ikhlas. Saya bukan penjual.
Tadi whatsap2 dengan jiran. Rupanya ada lagi yang tak tahu pasal paste tomyam yang sedap. Ok, ni pengalaman sis sebagai pengguna & selalu beli kat padang besar masa duk jitra dulu.
Sekali imbas korang tegok botol2 tu semua sama kan. Ramai bile sis cerita tiga2 botol ni lain2 jenama baru orang perasan. Banyak sis tengok org review2 masak guna paste yang tak sedap. Ya la. Sebab sis tahu ada lagi sedap dari tu.
1. Tulisan thailand ni paling sedap
Yang ni tahun lepas sis try cari kt padang besar memang payah jumpa. Diorang susun bahagian dalam kedai. Sis cari 1 kedai ke 1 kedai & ada 2 botol je. Dia mahal sikit dari 2 jenama botol yang lain tu.

Cara masak dia senang. Letak air, letak paste, letak segala isi2 tomyam. Tak perlu nak letak garam gula serai bagai tu. Tapi kalau paste korang letak sikit, letak la semua tu. Tapi sis masak tak letak pon. Letak paste je banyak2. Baru tomyam pekat memikat!

2. Paste tomyam jenama nang fah
Perhatikan bulat kecik tu. Yang ni kedua sedap. Harga dia murah sikit dari tulisan thai tadi. Cara masak pon sama. Letak semua takyah adjust apa. Tapi korang try la letak susu cair dalam tomyam. Sedap & boleh kurangkan masam dia sikit kalau korang letak banyak paste dia jadi masam. Untuk yang tak berapa suka masam macam sis, boleh letak susu cair.

3. Paste tomyam jenama PUM
Perhatikan bulat kecik tu. Yang ni kurang sedap & banyak orang review masak2 buat guna paste ni. Maybe kat tempat diorang ada jenama ni je kot. Yang pun ni memang korang kene orter. Macam korang masak guna paste tomyam sebelum2 ni. Letak garam, gula, serai, lengkuas, bawang. Eh banyak lg laa. Tulis resepi kat sini nanti panjang pula. Paste ni memang berlambak kat padang besar & harga dia murah dari 2 botol yang kat atas tadi.

Ok done.
Lepasni korang nak beli paste tomyam perati benda yang sis bulat2 kan tu ok. Selamat mencuba.
Kredit: Zatty Roslan


Tip Rebus Kacang Kuda Bagi EMPUK Dan Lembut, Tak Perlu Tunggu Berjam-jam

Rupa-rupanya, ada tip rebus kacang kuda untuk bagi ia empuk dan lembut seperti beli di pasar malam. Memang menjadi guna cara ini.
 Bukan apa, jika salah teknik rebus kacang kuda ni, ia lambat masak, keras dan tak empuk. Malah jika terlebih rebus, ia boleh ‘benyek’ dan hancur pula. Membazir pula bila dan banyak rebus nanti.
Baca juga: Tip Simpan Daun Kari Dalam Botol, Tahan Lama Walaupun Dikeringkan
Tapi bab merebusnya memang tidak dinafikan memakan masa yang lama, berjam-jam. Itu yang kadang-kala terbantut niat nak merebus dan kita sanggup tunggu untuk beli di pasar malam sahaja.
Tapi tahukah anda, sebenarnya ada cara mudah dan cepat hendak rebus kacang kuda ini. Ikuti tips dari perkongsian Cik Puan Siti Othman ini.

TIP REBUS KACANG KUDA BAGI EMPUK DAN LEMBUT

Bahan-bahan:

300gram kacang kuda
Sedikit serbuk kunyit
Sedikit garam

Cara-caranya:
1. Tip nak kacang empuk elok, rendamkan kacang tersebut semalaman.
2. Selepas sudah direndam semalaman, rebus guna periuk nasi dan letak air sampai tenggelam kacang.
3. Apabila automatik dah terjentik , cepat-cepat tutup suis… Jangan diusik kacang itu atau buka tutup periuk.
4. Biar kacang terus masak dalam haba. Nanti elok je kejadian.
5. Renggangkan sedikit penutup untuk mengelakkan air didihan keluar. Bila separuh jalan baru tutup rapat.
6. Bila telah mendidih masukkan garam gula dan serbuk kunyit.
7. Masak hingga kacang empuk. Bila kacang telah empuk boleh tutup suis periuk.
8. Angkat periuk dan tuang kacang ke dalam tapisan. Sedia untuk dinikmati.

Selamat mencuba tip merebus kacang kuda ini.
Baca juga: Tip Pilih Durian BANYAK Isi, Baru Rasa Berbaloi Nak Beli!


Tip Sayur Cantik Berkilat Macam Kat Restoran, Buat INI Dulu Sebelum Goreng

Kenapa sayur campur dekat kedai makan nampak sedap ye? Ini tip sayur cantik berkilat macam di restoran. Memang menjadi.
Sayur campur ialah salah satu menu mudah namun sangat menyelerakan terutamanya bagi peminat sayur-sayuran.
Baca juga: Rawat Pokok Kari Yang Ada Bintik Hitam, Wanita Ini Kongsi PETUA
Selalunya di bufet hotel, restoran atau kedai makan, menu sayur campur di sana nampak sedap dan rangup, tak jemu dimakan.
Rupanya ada cara untuk mendapatkan sayur campur yang nampak segar, tidak layu dan cantik berkilat. Mudah sangat!
Anda boleh menggunakan tip daripada Cik Puan Siti Khodijah yang berkongsi tip ibu mentuanya.

TIP SAYUR CANTIK BERKILAT

Sebelum menggoreng, pastikan buat ini dulu. Jika hendak sayur campur atau sayur tumis nampak berkilat cantik. Celur dahulu sayurnya dalam air panas mengelegak.
Selepas itu toskan sayur dan barulah masak seperti biasa. Memang sayur akan nampak cantik berkilat selepas menggoreng dan khasiat sayurnya tak akan hilang.

Cara Bagi Sayur Kekal Segar
Ini cara saya simpan sayur jika kebiasaanya ‘topup’ bekalan sayur di rumah 2 minggu sekali atau 3 minggu sekali untuk beli segala keperluan masak.
Tip simpan sayur segar berminggu-minggu.
1. Satukan semua sayur dalam satu bekas yang besar dan rendam bersama air tambah sedikit garam selama 10minit.
2. Toskan selama beberapa minit.
3. Rendamkan balik sayur dalam air sahaja tanpa garam tau selama 5minit sahaja.
4. Toskan lagi sampai air menghilang dari sayur okey. Lepas itu masukkan dalam bekas kedap udara dan simpan dalam peti ais dan siap.

Semoga bermanfaat!
Baca juga: Pokok Terung Dah Tua? Ini Cara Nak Rawat Bagi Berbuah Dan Subur Balik


Tip Simpan Daun Kari Dalam Botol, Tahan Lama Walaupun Dikeringkan

Tak tahu nak simpan cara betul? Ini tip simpan daun kari dalam botol. Selain daun kari, bahan herba seperti daun limau purut, bunga kantan, daun sup, daun ketumbar atau kunyit juga boleh disimpan dengan cara begini.
Baca juga: Rawat Pokok Kari Yang Ada Bintik Hitam, Wanita Ini Kongsi PETUA
Kalau duduk dekat kampung memang mudah. Tanam tepi rumah sahaja, nak makan pergi petik. Namun bagi yang tinggal di kawasan bandar agak susah. Nak pula kalau pergi beli semua bahan-bahan tu dekat pasaraya bukan selalu, dua minggu sekali.
Ikuti tip dari perkongsian Cik Rain dari laman Facebook ini. Perkongsiannya itu banyak meraih perhatian netizen kerana tekniknya yang efisien dan jimat.

TIP SIMPAN DAUN KARI DALAM BOTOL

 Sebenarnya boleh guna cara yang sama untuk simpan daun limau juga. Pastikan betul -betul kering baru masuk botol tau, kalau tak nanti ia berkulat.
1. Cuci bersih daun kari dan keringkan atau jemur bawah cahaya matahari.
2. Kemudian, lap pakai tisu dan balut dengan surat khabar.
3. Selepas itu, simpan dalam peti sejuk. Biarkan seminggu dan baru buka balik surat khabar.
4. Cukup kering seperti dedaun kering baru masuk botol.
5. Warna daun kari masih hijau, klau nak masak boleh terus ambil dan masuk dalam masakan, ia akan jadi macam daun segar yang dimasukkan dalam masakan dan baunya masih harum.
6. Botol kaca tersebut boleh kitar semula dari botol sos spaghetti. Buang label dan cuci bersih. Tak perlu membazir beli baru.

Semoga bermanfaat.
Baca juga: Tip Tanam Sweet Basil Dengan Keratan Batang, Memang Lebat Tumbuhnya Nanti


Kekal Segar Hingga 6 Bulan, Ini Tip Simpan Udang ‘Fresh’ Macam Baru Naik Dari Laut

Bahan basah mentah seperti udang dan ikan contohnya mesti ada tips ataupun petua untuk menyimpannya supaya kekal segar walaupun disimpan dalam tempoh yang agak lama.
Beli udang mahal-mahal kemudian simpan dalam peti tapi lepas seminggu tengok dah pun lembik dan hitam. Ini antara masalah bila nak menyimpan stok makanan laut terutamanya udang.
Baca juga: Cara Siang Udang Lipan, Baru Puas Makan Dapat Isi Seketul-seketul
Udang ini ada cara simpanannya yang tersendiri supaya ia boleh sentiasa segar walau berbulan-bulan lamanya. Macam mana caranya? Mari ikuti perkongsian Tieok Eng di Facebook.
BOLEH TAHAN SAMPAI 6 BULAN, INI TIPS SIMPAN UDANG ‘FRESH’ MACAM BARU NAIK DARI LAUT
Ini bukan masak apa tak jadi ye. Aunty cuma nak share tip cara aunty simpan udang tahan lama dan sama ‘fresh’ macam yang baru naik dari laut, walaupun aunty simpan hampir 6 bulan kat peti ais beku.

CARA-CARANYA :
1. Bersihkan udang dan letak dalam bekas yang boleh tutup.
2. Masukkan air yang sejuk. Kalau ada mesin Coway guna air yang sejuk. Kalau tak ada, boleh cairkan air ais dulu ye.
3. Lepas tu letak gula sikit, tutup kemas simpan kat peti ais beku,
4. Air biar sama tinggi dengan udang kat bekas tu.
Selamat mencuba.
Semoga perkongsian ini mendapat manfaat kita bersama. Kongsikan kepada keluarga dan sahabat-sahabat anda.


Tip Tanam Sweet Basil Dengan Keratan Batang, Memang Lebat Tumbuhnya Nanti

Sweet Basil atau lebih dikenali sebagai daun selasih ini selalu kita gunakan dalam masakan terutama sekali hidangan Thai dan masakan Itali. Malah ada juga yang menjadikannya sebagai ulam.
Cuma pokok sweet basil ini tak ramai yang menjual termasuklah di pasar raya. Jadi elok juga jika kita tanam sendiri di rumah. Tanam sepasu pun dah cukup.
Baca juga: Cara BETUL Petik Cili Supaya Tahan Lama Dan Cepat Berbuah Semula
Jika nak tanam dari keratan batang, boleh guna perkongsian dari Cik Puan Cozy Lady di laman TikTok ini. Banyak perkongsian lain tentang tanaman sayur dari beliau yang anda boleh lihat di sana.

CARA TANAM SWEET BASIL DARI KERATAN BATANG

1. Mula-mula, pergi ke pasaraya dan sepaket sweet basil. Kemudian, buang semua daun kecuali pucuk yang paling atas.
2. Selepas itu, cucuk ke dalam tanah.
3. Siram seperti biasa dan tempatkan tanaman di kawasan yang mudah mendapat cahaya matahari selama 3 hari. (Jangan direct matahari)
4. Selepas tanaman dah 3 hari, baru letak direct pada matahari sehingga matang.
5. Nak lagi banyak daun, patahkan pucuk sebelah atas supaya cabangnya lagi banyak.
6. Bila dah naik daun, boleh kambuskan lagi dengan tanah. Siram selalu. Sampai pokok naik. Dah macam ni bole la petik hasilnya.
Video penuh:

 @cozylady_malaysia
Replying to @Zura Rahman Novelis Cara tanam sweet basil dengan keratan batang. Selasih (thai basil) pun boleh ditanam dgn cara sama seperti pokok ni. #kebunbandar #tanamsayurdirumah #tanamsayursendiridirumah #berkebun #kebunbalkoni
 ♬ original sound – Cozy Lady: Tips penyusuan – Cozy Lady: Tips penyusuan

Semoga bermanfaat!
Baca juga: Rawat Pokok Kari Yang Ada Bintik Hitam, Wanita Ini Kongsi PETUA


Tips Bagi Mengekalkan Kelembutan Daging, Confirm Tak Liat!

Selalunya kalau makan daging lembut mesti kena beli daging ‘premium’ contohnya daging batang pinang. Tapi daging tersebut harganya lebih mahal berbanding daging yang biasa, nak beli selalu lari bajet lah kan?
Tapi jangan risau! Kalau korang ikut tips ini, pasti daging biasa yang korang beli akan lembut dan tidak liat. Nak tahu apa rahsianya? Jom cuba tips goreng daging lembut.

1. Potong daging kecil-kecil
Mula-mula sebelum kita menggoreng daging, korang perlu lah potong daging kecil-kecil supaya cepat ianya masak dan memudahkan proses untuk menggoreng.
2. Guna api sederhana
Untuk menggoreng daging, korang perlu guna api yang sederhana sahaja supaya daging masak dengan baik. Jangan guna api kuat kerana risau daging bentan. Selepas air daging sudah kering, boleh angkat dah.
3. Tumbuk daging
Setelah selesai menggoreng daging, perkara yang perlu korang buat supaya daging menjadi lembut adalah dengan menumbuk daging menggunakan lesung batu. Jangan tumbuk sehingga lunyai sebab taknak daging menjadi terlalu hancur.
Sumber: Maya Epryna


Tips Barang Basah ‘Maintain’ Segar Dalam Peti, Perkongsian Ini Raih Lebih 10K Retweet!

 PENULIS
myResipi

 KATEGORI
Artikel

 POSTED ON
2020-08-17 07:45:29

Biasanya selepas balik daripada membeli-belah, mesti kita akan terus menyimpan barang-barang basah seperti ayam, ikan dan sayur-sayuran ke dalam peti sejuk supaya dapat mengekalkan kesegarannya. Namun, tahukah anda? Ada lagi cara penyimpanan barang basah yang lebih berkesan untuk memastikan kesegarannya bertahan lebih lama. Perkongsian Ana Sulianna menerusi laman Twitter ini raih lebih 10K retweet membuktikan keberkesanan petua penyimpanan barang basah ini. Oleh itu, jom sama-sama memanfaatkannya.

Bahagikan bahan protein mengikut saiz yang diingini ke dalam beg ziplock

Kredit: Ana Sulianna
 Untuk memastikan bahan basah kekal segar, cuci bahan basah terlebih dahulu sebersih-bersihnya. Kemudian, bahagikan barang basah tersebut ke dalam beg ziplock mengikut posi hidangan yang anda inginkan.

Simpan sayuran beralaskan tisu dapur dalam beg ziplock

Kredit: Ana Sulianna
 Sayur-sayuran seperti labu, lobak, timun, dan pok choy, tidak perlu dicuci. Anda boleh terus memotong sayuran tersebut mengikut saiz yang sesuai. Kemudian, masukkan ke dalam beg ziplock yang beralaskan tisu dapur untuk memastikan sayuran tersebut tahan lebih lama. Akhir sekali, letakkannya ke dalam peti sejuk dan guna bila perlu.

Letakkan daun-daun di dalam beg ziplock dan simpankan di dalam freezer

Kredit: Ana Sulianna
 Anda boleh gunakan kaedah ini untuk daun-daun seperti daun kari, daun limau purut, daun ketumbar, dan daun kunyit. Tanpa perlu dicuci dahulu, periksa dahulu daun-daun dan buangkan bahagian yang layu. Kemudian, masukkannya ke dalam beg ziplock dan simpankan di dalam freezer. Dengan menggunakan cara ini, daun-daun boleh bertahan selama berbulan-bulan lamanya.

Simpankan sayuran akar anda di dalam bekas berisi air

Kredit: Ana Sulianna
 Cara penyimpanan mungkin agak berbeza untuk sayur akar seperti lengkuas, halia, dan kunyit hidup berbanding dengan sayuran lain. Bagi mengekalkan kesegaran yang lebih lama, cucikan sayuran akar tersebut dan kemudian letakkannya di dalam balang yang berisi air. Selepas itu, simpan balang tersebut ke dalam petik sejuk. Di samping itu, jangan lupa untuk menukar airnya setiap minggu bagi memastikan akar sayur kekal segar untuk masa yang lebih panjang.

Balutkan sayuran menggunakan pembalut plastik

Kredit: Friends of the Earth
 Untuk sayur-sayuran seperti brokoli, kubis dan bunga kubis, cara-cara penyimpanannya adalah dengan membalutnya dengan pembalut plastik tanpa perlu dibasuh. Kemudian, simpan di dalam peti sejuk. Gunakan apabila perlu dan simpan lebihan sayuran dengan membalutnya semula selepas guna.

Mudah sahaja bukan? Dengan menggunakan cara-cara ini, pastinya bukan sahaja barang dapur anda akan lebih tahan lama tetapi lebih kemas tersusun di dalam peti sejuk.


Tips Beli Telur Yang Betul Untuk Menghindari Risiko Keracunan

Pasti ramai yang tidak tahu bahawa sebenarnya ada tips beli telur dengan betul. Telur ayam adalah salah satu makanan yang wajib ada di setiap rumah. Walaupun selalu dimasak untuk lauk yang biasa, tetapi dengan adanya lauk telur ayam seperti telur goreng ianya cukup untuk melengkapkan makanan anda sekeluarga.
Tetapi ada dikalangan kita tidak tahu bahawa pemilihan telur ketika membeli juga harus dititik beratkan. Ini adalah untuk memastikan telur yang kita beli itu masih segar, bersih dan selamat untuk dimakan.
Jika kita membeli telur yang sudah tidak segar, ia berkemungkinan besar boleh memberikan kesan buruk kepada kita. Jadi kita wajib tahu cara pemilihan telur yang segar dan baik sebelum pembelian.
Di Twitter, Bahagian Keselamatan dan Kualiti Makanan (BKKM) Putrajaya melalui KKM Nak Pesan ada berkongsi tips penting dan  pesanan tentang pemilihan telur di pasaran. Berdasarkan infografik yang bersumberkan BKKM Kelantan, ini adalah 6 tips memilih telur.
 6 Tips Yang Wajib Anda Tahu Ketika Membeli Telur Ayam

Baca label yang tertera di telur
Lihat tarikh luput
Pastikan telur tidak berbau
Tiada najis pada telur
Pastikan tiada retakan pada telur
Tiada telur yang pecah

Selain itu, BKKM  juga ada menyatakan beberapa pesanan iaitu:

Beli ikut keperluan bagi menikmati kesegaran telur, elakkan simpan stok terlalu lama
Simpan di tempat yang sesuai (dingin/kering)
Basuh telur sebelum guna

Kesan Buruk Jika Makan Telur Busuk

Keracunan makanan
Cirit birit
Muntah

Telur yang rosak juga akan mengeluarkan sejenis bakteria yang dipanggil pseudomonas, ia akan menyebabkan telur berbau busuk dan bertukar menjadi hijau kebiruan.
Jadi, pemilihan telur sebelum pembelian amatlah penting dan anda wajib untuk ikut tips diatas agar telur yang anda beli itu segar dan selemat untuk dimakan.

Sumber : @BKKMputrajaya


Tips Bersihkan Blender Atau Pengisar Dengan Mudah, Confirm Hilang Segala Bau!

Korang pernah tak bila dah kisar cili kering sahaja, mula lah pengisar korang ada sisa cili and pengisar menjadi warna merah. Kalau nak kisar benda lain pula, bau daripada cili tersebut masih melekat.
Sebenarnya ada cara yang betul yang boleh korang lakukan untuk mencuci pengisar sehingga betul-betul bersih dan dapat hilangkan bau yang melekat. Jom cuba tips yang berguna ini.
Bahan-bahan

½ cawan tepung gandum
1 cawan air

Cara-Cara

Masukkan tepung gandum dan air ke dalam pengisar.
Kisarkan kesemua bahan tersebut sehingga hilang segala kekotoran dan bau pada pengisar.
Buat sehingga rasa puas hati.

Selamat mencuba!
Sumber: Umie Wati


Tips Buat Cekodok Pisang Rangup Krup Krap, Lembut Di Dalam

Kalau ada pisang lebih kat rumah, jom cuba buat cekodok pisang rangup ni untuk sarapan pagi. Guna bahan mudah je nak buat. Perut pun kenyang!
Ada tips nak buat cekodok pisang yang sedap iaitu jangan kisar bahan-bahan yang digunakan, cukup hanya gaul rata saja! Nak tahu cara lengkap? Jom lihat resipi di bawah.
Baca juga: Resipi Bakwan Yang Mudah, Kena Ikut Teknik Ini Baru Lagi Super Rangup
RESIPI CEKODOK PISANG RANGUP
Bahan-bahan:

10 biji pisang dilenyek (saiz macam dalam gambar. Kalau buah pisang yang besar kurangkan ye)
2 sb Planta
4 sb gula pasir
1 sk soda bikarbonat
1sk baking powder
1sk garam
2 cawan lebih sikit tepung gandum

Cara-cara:

Satukan semua bahab-bahan di atas kecuali tepung gandum.
Gaul sebati sahaja, jangan blend nanti tak sedap.
Kemudian masukkan tepugn gandum dan gaul rata.
Perap sekejap selama 30 minit.
Kemudian sedia untuk digoreng dalam minyak panas menggunakan api sederhana.

Selamat mencuba!

Kredit: Noriza Awang Hamat


Tips Buat Cili Kisar Tahan Lama, Simpan Berbulan Dalam Peti Sejuk Pun Tak Berkulat

PENULISMyResipi
KATEGORIArtikel
POSTED ON2020-11-25
Memang tak dapat dinafikan, cili kisar seakan sudah menjadi satu bahan ‘wajib’ yang perlu ada dalam masakan kebanyakan rakyat Malaysia. Oleh itu, untuk memudahkan kerja dan menjimatkan masa, para ibu bolehlah mengisar cili kering terlebih dahulu dan menyimpannya di dalam peti sejuk. Tapi walaupun sudah disimpan di dalam peti sejuk, cili kisar ini masih tidak boleh bertahan dalam tempoh yang agak lama. Sampai kadangkala boleh berkulat! Jadi macam mana nak menyelesaikan masalah ini? Jom ikuti tips dan petua untuk membuat cili kisar tahan lama yang dikongsikan Nad Adleesya di Facebook.

Kredit: Nad AdleesyaBAHAN-BAHAN

Cili kering
2 labu bawang putih

CARA-CARA

Guntingkan dahulu cili kering untuk buang bijinya.

Basuh dengan air biasa.

Rendamkan dengan air suam yang dah di tapis. Jangan guna air paip.

Dah kembang baru masakkan cili kering dan bawang putih, boleh tengok cara-caranya di dalam gambar. Masak dengan air yang dah di tapis juga sampai mendidih dan boleh tutup api

Dah sejuk sikit boleh tapis dan kisar macam tu je. Kalau kering sangat tambah air sikit je. Sukatan dalam 1/4 cawan. Kemudian boleh tambah cili kering tu lagi dan lagi sampai siap.

Masukkan dalam tupperware dan bila dah sejuk baru simpan dalam peti ais. Dah siap!

Kredit: Nad Adleesya

Kredit: Nad Adleesya

Kredit: Nad Adleesya

Kredit: Nad Adleesya
Selamat Mencuba
Kredit: Nad Adleesya


Tips Buat Kacang Bawang Putih Sedap, Kena Rebus & Perap Semalaman Sebelum Goreng!

Rugi siapa tak suka makan Kacang Bawang Putih ni. Serius sedap, makan sambil tengok tv tak sedar dah habis sebekas.
Mudah je kalau ada yang nak cuba buat sendiri kat rumah. Tapi ada tips supaya hasilnya lebih sedap.
Nak tahu apa tipsnya? Jom sama-sama baca perkongsian dari Nazira Abd Kader di bawah.
Tips Buat Kacang Bawang Putih Sedap
Bahan-bahan:

Kacang kopek 1kg (kopek kacang kepada dua supaya bila perap, serap sepenuhnya dan cuci.)
Bawang putih 20 ulas (dikisar dan dibuat paste)
Bawang putih 20 ulas (dihiris halus, masukkan semasa menggoreng nanti)
Garam
Gula
Ajinamoto

Cara-cara membuatnya:
1. Basuh kacang sehingga bersih. Saya beli kacang di pasar raya yang dah siap packing, tertulis kacang kopek (ada yang panggil kacang shandong/kacang trojen. Yang penting bukan kacang tanah biasa.
2. Rebuskan air bersama paste bawang putih dalam 2 sudu bersama garam dan gula sehingga mendidih. Bakinya gaul pada kacang yang sudah siap direbus nanti.

3. Kemudian masukkan kacang tadi.

4. Rebus dalam 3 minit dan tutupkan api. Biarkan kacang dalam air rebusan lebih kurang dalam 10 minit, toskan.

5. Lepas dah siap tos, gaul kacang tadi bersama paste bawang putih, garam dan ajinamoto. Gaul rata dan letakkan dalam dulang. Perap semalaman.
6. Rupa kacang yang sudah diperap semalaman. Kacang akan jadi kering macam ni.

7. Sebelum goreng kacang, hiriskan dalam 20 ulas bawang putih. Ikut suka nak banyak mana.

8. Panaskan minyak, kemudian kecilkan api dan baru masukkan kacang. Jangan banyak sangat, nanti kacang tak rangup.

9. Bila kacang dah separuh masak macam ni, masukkan sedikit hirisan bawang putih. Masak sehingga kacang masak secukupnya.

10. Rupa kacang yang dah siap digoreng, sejukkan sepenuhnya sebelum simpan ke dalam bekas kedap udara.

Kredit: Nazira Abd Kader


Tips Buat Nasi Ayam Biasa Jadi Lebih Sedap, Kena Sapu Butter & Minyak Bijan

Pasti ramai yang dah biasa buat nasi ayam kan? Jika sebelum ini buat nasi ayam biasa saja, kali ini jom jadikannya lebih ‘luar biasa’.
Rupanya ada rahsia nak buat nasi ayam biasa jadi lebih sedap dan menyelerakan. Selain nasi, ayam juga memainkan perananan yang penting bagi keseluruhan hidangan.
Kalau ikut resipi ni, ayam akan jadi lebih enak sebab menggunakan mentega dan minyak ayam yang akan disapu pada ayam. Jom cuba!
RESIPI NASI AYAM BIASA TAPI LEBIH SEDAP & LAZAT
Bahan-bahan rebus ayam:

Ayam bahagian paha
Stok ayam
Halia
5 ulas bawang putih

Cara-cara rebus ayam:

Basuh bersih ayam. Rebus ayam dengan halia dan bawang putih yang ditumbuk.
Air kena banyak sebab air rebusan ayam akan guna untuk masak nasi, sup, sos dan kicap.
Bila dah mendidih, angkat ayam dan toskan.

Bahan-bahan perapan ayam (2 ketul paha ayam):

2 sudu gula perang
2 sudu madu
1/2 cawan kicap manis
2 sudu sos tiram
1 sudu kecil lada hitam
Garam
Minyak bijan

Cara-cara perap ayam:

Gaul semua bahan dan sebatikan pada ayam. Perap ayam dalam 30 minit.
Kemudian boleh dibakar pada suhu 180℃ selama 30 minit.
Sebelum bakar sapukan butter dan minyak bijan.
Bila dah siap masak, sapu lagi butter dan minyak bijan untuk dapatkan hasil yang lebih menarik.

Bahan-bahan memasak nasi:

2 cawan beras basmathi
Minyak sapi
Butter
Daun pandan
Serai
Halia
4 sekawan
3 1/2 cawan air rebusan ayam
Garam

Cara-cara memasak nasi:

Panaskan minyak sapi dan butter dan periuk nasi elektrik.
Tumis daun pandan, serai, halia dan 4 sekawan sehingga naik wangi. Masukkan juga beras, gaul sebati.
Masukkan air rebusan ayam tadi juga bersama garam dan gaul sebati.
Masak nasi macam biasa sehingga masak. Bila dah masak, gaul-gaulkan nasi supaya masak sekata.

Bahan-bahan sos:

4 biji cili merah
Seulas bawang putih
Gula
Garam
Cuka
Sos cili

Cara-cara membuat sos:

Kisar cili merah bersama bawang putih. Guna air rebusan ayam tadi juga. Masak menggunakan api perlahan.
Kemudian masukkan sedikit gula, garam, cuka dan sos cili. Kalau nak pekat, letak sedikit tepung jagung yang dibancuh dengan air.

Cara membuat kicap:

Lebihan bahan perapan ayam tadi masak bersama sedikit air stok ayam. Kalau tak masin tambah garam. Dah mendidih tutup api.

Cara membuat sup:

Lebihan air stok ayam tadi panaskan, tambah garam dan kiub ayam. Masak hingga mendidi. Siap.

Selamat mencuba!

Kredit: Mdm Kelly
Baca juga: Cara Buat Ayam Roasted Ala Dominos, Sedap Menjilat Jari!


Tips Buat Peria Goreng Crispy Macam Di Kedai Mamak, Rangup & Tak Pahit!

Setiap kali ke kedai mamak, sayuran yang biasa diambil semestinya peria goreng crispy.
Mungkin sesetengah orang tak suka sebab rasa pahitnya. Tapi kalau dah biasa makan, tak akan terasa pun pahitnya itu.
Nak buat peria goreng crispy ni tak susah pun, boleh cuba buat menggunakan resipi di bawah.
RESIPI PERIA GORENG CRISPY
Bahan-bahan:

Peria katak
Garam
1  ½  sudu kecil kunyit
1 ½ sudu besar serbuk cili jenama
2 sudu kecil serbuk lada putih
1 ½ sudu besar jintan manis (ditumbuk kasar)
2 sudu besar tepung
2 sudu besar tepung beras cap

Cara penyediaan:

Hiris peria nipis-nipis. Cuci dan rendam dengan air garam selama 20 minit. Bilas.
Masukkan garam dan gaul.
Masukkan kunyit, serbuk cili, lada putih dan jintan. Gaul sebati. Biarkan 30 minit.
Masukkan tepung jagung dan tepung beras. Gaul sebati.
Sediakan minyak yang banyak.
Guna api kecil dan pastikan minyak betul-betul panas.
Bila minyak dah betul-betul panas, naikkan api sederhana besar dan mula goreng.
Ikut tips ni baru dapat peria garing, rangup dan crispy, serta tahan lama.
Tunggu sejuk baru masukkan ke dalam bekas kedap udara. Kalau masukkan semasa suam pun tak boleh, nanti lemau.

Selamat mencuba!
Kredit: Sheena Supramaniam
Baca juga: Nak Hilangkan Pahit Peria Dengan Mudah? Jom Cuba Petua Ini, Confirm Menjadi!


Tips Buat Roti Goreng Sardin Yang ‘Rangup’, Kena Perah Sedikit Asam Limau

Roti putih kebiasaannya dimakan bersama jem ataupun kaya, namun sebenarnya banyak lagi resipi yang kita boleh buat dengan menggunakan roti ini. Misalnya anda boleh cuba resipi roti goreng sardin yang rangup ini.
Sesuai disediakan untuk minum petang. Cara penyediannya juga mudah yang amat! Nak buat untuk sarapan pun sesuai juga, pasti habis licin dimakan anak-anak. Nak cuba? Ikut saja resipi yang dikongsi oleh Cahaya Kasih Firdausi di bawah ini.
Baca juga: Buat Sendiri Apam Balik Nipis Ala Pasar Malam, Ikut Sukatan Ini Nak Lagi Rangup
RESIPI ROTI GORENG SARDIN RANGUP
Bahan-bahan inti:

Sardin tin
Bawang merah
Cili padi
Gula sikit
Garam sikit
Serbuk perasa sedap maggie

Bahan-bahan adunan tepung:

Tepung gandum
Sedikit garam
Air
Air limau
Serbuk kunyit

Cara-cara:
1. Tuangkan sardin tin dalam mangkuk.
2. Kemudian masukkan bawang merah dan cili padi yang sudah dipotong serta masukkan juga bahan-bahan lain.

3. Hancurkan semua bahan, gaul rata dan tumiskan dengan sedikit minyak sehingga masak dan bawang layu.
4. Untuk tepung gorengan biasa saja, boleh guna berbagai jenis tepung, cuma perahkan air limau sedikit sahaja untuk rangup serta sedikit garam. Nak bagi warna kuning, letak sedikit serbuk kunyit.

5. Tepung yang sudah disebatikan, selepas isi sardin di dalam roti, ketepikan roti dan letakkan tepung cair dan lipat dua untuk lekatkan roti agar tidak terbuka.

6. Roti tak perlu dilenyek atau kukus. Hanya celup dalam tepung dan goreng dalam minyak yang betul-betul panas.

7. Siap! Jangan lupa untuk cuba di rumah, okay!

Kredit: Cahaya Kasih Firdausi

Baca juga: Resipi Roti Cheezy Balut Telur Guna 3 Bahan, Hidangan Ringkas Tapi Mengenyangkan!


Tips Buat Roti Paratha Homemade Yang Rangup, Kena Sapu ‘1 Bahan’ Ini Sebelum Goreng

Mudah saja rupanya nak buat roti paratha homemade. Tak perlu beli yang segera punya dah, lagi sedap kalau buat sendiri.
Rasanya yang sedap dan rangup, makan pula cicah dengan kari memang confirm tak cukup 3 keping punyalah!
Hanya menggunakan bahan-bahan yang ringkas dan mudah, jom lihat resipi yang dikongsi oleh Khadijah Jaafar di bawah.
Cara Buat Roti Paratha Homemade
Bahan-bahan:

2 cawan tepung gandun
1/2 sudu kecil garam
2 sudu kecil gula
1 sudu kecil yis
150ml air
4 sudu besar minyak masak
Minyak/butter/ minyak sapi untuk goreng
Butter untuk sapuan

Cara-cara penyediaannya:
1. Di dalam mangkuk campurkan tepung, garam, gula, yis dan minyak masak. Tambahkan air sedikit demi sedikit sehingga adunan sebati dan lembut.

2. Rupa doh yang dah siap uli. Tak perlu uli lama-lama pun.

3. Biarkan doh direhatkan dalam sejam tutupkan dengan kain. Pastikan mangkuk disapukan dengan sedikit minyak supaya doh tidak melekat pada mangkuk.

4. Doh akan naik 2 kali ganda dari saiz asal.

5. Bentukkan doh kecil-kecil. Ikut pada saiz yg masing-masing kehendaki. Akan dapat lebih kurang 9 biji. Rehatkan dalam 10-15 minit.

6. Ambil satu biji dan taburkan sedikit tepung pada papan dan atas doh. Supaya mudah nak golek & tak melekat.

7. Golekkanlah mengikut ketebalan yang disukai.

8. Panaskan kuali dengan minyak/butter/minyak sapi. Mengikut citarasa masing-masing.
Goreng roti paratha lebih kurang 2-3 minit untuk setiap belah ataupun sehingga garing. Pastikan goreng dengan api perlahan.

10. Selepas sudah siap digoreng Cik Tie suka sapukan sedikit butter. Rasanya pun lebih sedap dengan rasa lemak butter.

11. Boleh hidangkan bersama kuah kegemaran. Asyik sungguh cicah dengan kari.  Selamat mencuba!

Kredit: Khadijah Jaafar
Baca juga: Tortilla Wrap Homemade. Guna 3 Bahan Je, Sedap & Jimat!


Tips Buat Sambal Telur Hancur Yang Sedap, Kena Goreng Dulu Telur Sampai Garing

Pasti ramai dah biasa masak sambal telur hancur kan? Kalau nak rasa lagi sedap, kena goreng dulu telur sampai garing.
Bulan Ramadan juga bakal tiba tidak lama lagi, menu ini sangat sesuai untuk dimasak pada waktu sahur kerana ianya sangat senang dimasak dan tak guna banyak bahan.
Resipi ini merupakan perkongsian oleh Saudari Raihan di bawah. Menurutnya juga, resipi tersebut merupakan resipi dari nenek beliau.
RESIPI TELUR SAMBAL HANCUR YANG SEDAP
Bahan-bahan:

Telur
Cili kisar
Bawang besar
Bawang putih
Sos tiram
Sos cili
Asam keping
Garam dan perasa

Cara-cara:
1. Panaskan minyak. Masukkan telur, goreng, hancurkan dan biarkan ia sedikit garing. Kemudian angkat dan ketepikan.

2. Untuk sambal, tumis dengan cili kisar, bawang besar dan bawang putih. Bila dah garing, masukkan sos tiram, sos cili, asam keping, garam dan perasa. Bila dah kacau sebati, masukkan sedikit air.

3. Akhir sekali, masukkan telur tadi dan kacau sebati.

Siap, selamat mencuba!

Kredit: ريحان باسهدين
Baca juga: Ikut 4 Langkah Ini Untuk Buat Telur Separuh Masak Yang ‘Perfect’


Tips Buat Stok Bawang Kisar Supaya Tahan Lama, Tahan 2 Bulan Tak Bertukar Ungu

Pasti ramai yang tertanya-tanya kenapa bawang kisar bertukar warna ungu. Rupanya ada tips nak buat stok bawang kisar supaya tahan lebih lama.
2 bulan pun bawang kisar masih elok, tetap bersinar-sinar. Nak lagi tahan lama, boleh letak dalam freezer.
Jom lihat cara-cara membuat bawang kisar di bawah.
Tips Buat Stok Bawang Kisar Supaya Tahan Lama
Bahan-bahan:

Bawang holland
Minyak masak

Cara-cara:
1. Kisar bawang bersama minyak masak.

2. Tuangkan dalam bekas, kemudian tambah lagi minyak masak secukupnya.

3. Jangan kisar menggunakan air, nanti bawang akan bertukar warna dan tak tahan lama.
Kredit: Zahiruddin Al Amin Zainuddin


Mr. Ali Kongsi Tips Buat Whipping Cream Jadi Kental & Coklat Ganache Berkilat Elok

Pasti ramai yang masih berjinak-jinak dalam dunia ‘baking’ kan. Apa yang paling penting kalian perlu sentiasa belajar dengan orang yang betul.
Bukan sekadar ‘rasa’ kek perlu sedap, rupa kek juga perlu diambil berat oleh peniaga.
Menurut Mr. Ali yang pernah viral dengan resipi kek batik, jenama produk yang diguna juga memainkan peranan penting dari segi rasa walaupun guna resipi yang sama. Selain itu teknik pun kena betul.
TIPS WHIPPING CREAM KENTAL ELOK
Whipping cream pastikan dipukul kental, jadi macam mana nam dapat dairy whipping  yang kental elok, kembang & fluffy. Ada cara dia.
1. Pastikan whipping cream digoncang sebelum diguna.
2. Guna mangkuk besi.
3. Pukul whipping cream pada kelajuan rendah, beberapa saat kemudia baru guna kelajuan maksimum.
4. Bila whipping cream dah capai tahap soft peak (krim makin pekat atau makin kembang), berhenti sekejap dalam 2-3 saat. Kemudian sambung pukul balik. Ini akan membuatkan krim jadi lebih cepat kembang).
5. Krim yang kembang bermaksud: apabila kita angkat krim dengan attachment ia tak jatuh dan bila kita kaup, krim selebihnya tak jatuh. Boleh rujuk gambar.

6. Paling penting , krim jadi bertanduk kecil dan tanduknya tak bergoyang.
7. Pastikan jangan pukul di tempat yang berhaba dan panas. Jika masih tak kembang boleh timbang siap-siap whipping cream kemudian sejukkan dalam peti ais selama 30 minit. Keluarkan, letakkan mangkuk berisi ais di bawah dan pukul krim tadi. InsyaAllah kembang cantik.

TIPS COKLAT GANACHE BERKILAT CANTIK
1. Guna butter untuk tujuan kilatkan ganache. Pakai buttercup pun boleh. Kalau guna pure butter, ganache akan lebih berlemak elok.
2. Cara saya, tak perlu tunggu air mendidih. Masa double boil, isi air suku sahaja, letakkan mangkuk di atas. Kemudian terus letakkan whipping cream dan butter. Bila butter dah larut sikit, terus masukkan coklat.
Ketika kita double boil tu, kita akan mula rasa haba bawah tu panas dan kena tangan kita. Bila jadi begini, terus tutup api dan sambung kacau perlahan-lahan sampai sebati.
3. Jika ganache berbuih, ia kerana kacau terlalu laju. Guna spatula atau sudu je untuk kacau, kacau perlahan-lahan.
Coklat juga kena letak pada suhu bilik untuk kualiti coklat yang elok dan hasil yang cantik. Letak dalam bilik yang tidak terkena cahaya matahari dan tidak berhaba.
4. Tuang ganache masa dia suam, bila dah suam ganache akan sedikit pekat. Jangan risau, kacau sahaja sehingga kedut hilang dan baru tuang atas lapisan kek.

5. Lepas tuang jangan terus masuk dalam peti ais, kebarangkalian ganache berpeluh dengan banyak tu tinggi.

Tunggu dulu lepas tuang dalam 15 minit baru masukkan balik dalam peti dan setkan semalaman agar semua bahan tadi bertindak balas untuk rasa kek yang lebih sedap.
6. Biasanya kalau sesiapa yang pakai buttercup buat kek batik, kalau kita set sekejap je dalam 2-3 jam, terus makan rasa kek tu masin kan. Tapi bila kita set semalaman iaitu 7-8 jam keatas rasa kek berlemak, dan sedikit masin berbanding mula2 tadi.
Sebab tu kita kata kena set semalaman untuk bahan dalam kek tu bertindak balasdan semalaman bermaksud malam, waktu kita semua tidur jadi posibility nk bukak tutup peti tu rendah, buatkan kek lebih set dengan elok pada suhu yang stabil tanpa buka tutup peti.
Kredit: Muhammad Ali


Tips & Cara Simpan Limau Kasturi. Baru Tahan Lama, Mudah Guna & Tak Membazir

Limau kasturi ni memang sedap dan banyak kegunaannya. Sesuai jika digunakan untuk membuatjus, sambal belacan dan sebagainya.
Namun bila sekali beli di kedai, dalam 1 paket ada banyak biji. Mustahil boleh habis guna dalam masa sehari. Baki buah yang tinggal jika dibiar, lama kelamaan limau akan jadi kecut dan busuk. Rugi pula kan?
Tapi ada cara bijak untuk simpan limau perkongsian saudari Siti Fatimah Abas yang anda boleh cuba. Moga bermanfaat.
Tips & Cara Simpan Limau Kasturi Tahan Lama
Bahan-bahan:

Limau kasturi
Penapis
Bekas ais

Cara-cara:

Bersihkan buah limau dan potong dua.

Perah dan tapis bagi mengasingkan bijinya.

Setelah siap diperah, sudukan jus limau tadi ke dalam bekas ais.

Simpan dalam peti sejuk beku semalaman hingga betul-betul beku.

Kemudian bolehlah dikeluarkan dan simpan dalam bekas bertutup.

Jika nak guna, ambil 1-2 kiub limau dan masukkan ke dalam masakan, minuman ataupun sambal belacan. Selamat mencuba!

Kredit: Siti Fatimah Abas
Baca juga: Cara Mudah Simpan Ayam Yang Ramai Tak Terfikir, Tak Perlu Rendam Lagi Bila Nak Masak
Baca juga: Petua Simpan Taugeh Supaya Tahan Lama, Dah Berminggu Pun Kekal Segar & Tak Hitam


Coklat Ganache Selalu Tak Menjadi, Apa Puncanya? Lelaki Ini Ada Solusinya

Coklat ganache ini merupakan hiasan yang selalu diletakkan atas sebiji kek. Kebanyakan kek seperti kek batik atau kek span akan diletakkan ganache tersebut.
Banyak soalan yang sering diajukan apabila nak sediakan coklat ini. Jadi jom kita belajar tips coklat ganache by Mr. Ali.
Tips Coklat Ganache Pasti Menjadi
1. Cara double boil

Mesti ada yang tanya kenapa kena guna cara double boil ini. Sebab bila nak buat ganache tak boleh direct api.
Kalau anda tiada whipping cream, guna susu full cream pun boleh tiada masalah. Tapi rasa dia takkan sama. Bagi saya guna whipping cream dairy semestinya sesuai untuk hasil dan rasa yang sedap lemak-lemak coklat.
Double boil: bekas atas tu kena besar dari bekas bawah sebab tak nak air masuk ke dalam cairan coklat.
Kalau air dah termasuk, maka rosaklah coklat itu. Dia akan jadi macam gumpalan dan makin tak melekat pada bekas.

2. Kenapa ganache saya keras dan tidak smooth

Jawapan dia adalah kerana kurang whipping cream.
Nak selamat pakai nisbah 1:1 kalau pakai coklat biasa. Kalau tak pakai nisbah tu pun tidak apa.
Contoh 150 gram whipping cream + 250 gram coklat.

3. Kalau pakai non dairy buat ganache

Elok pakai dark coklat sebab non dairy tu dah manis.
Tapi bagi saya ganache lagi better kalau guna whipping cream sebab nak dapat hasil glaze yang hebat dan rasa yang padu.

4. Air dalam bekas bawah tu jangan letak penuh tau

Cara saya, letak whipping cream & butter tak perlu tunggu berbuih dekat tepi pun tidak apa.
Tunggu seminit dua baru masukkan coklat, gaul pakai sudu atau spatula je. Perlahan-lahan supaya bubble tak timbul.

5. Nak ganche lagi sedap guna pure butter
Van houten & beryls adalah yang recommended tapi bukan premium. Cuma orang panggil yang berkualiti. Callebaut yang saya guna ni agak pahit. Ini baru boleh dipanggil sebagai premium sebab real coklat ni.

Mudah nak faham tips yang dikongsi ini. Selamat mencuba!
Baca juga:
Mr. Ali Kongsi Tips Buat Whipping Cream Jadi Kental & Coklat Ganache Berkilat Elok


Tips Cuci Siput Sedut Sehingga Hilang Lumpur & Segala Lendir, Memang Berhasil Lah!

Siput sedut ini antara makanan kegemaran sesetengah masyarakat kita, lagi-lagi apabila siput sedut itu dimasak gulai lemak cili padi memang nikmat lah. Tetapi kebiasaannya mereka akan beli siap terus di kedai, dan tidak ramai tahu cara sebenar cuci siput sedut ini.
Sekiranya korang beli siput sedut yang masih hidup, pada badannya akan penuh dengan lumpur dan sangat berlendir. Jadi anda memerlukan cara yang betul untuk memastikan semua lumpur dan lendir tersebut betul-betul hilang, baru lah boleh dimakan. Jom cuba tips ini.

1. Rendam
Selepas sahaja anda membeli siput sedut, anda perlu rendamkannya selam 7-8 jam atau sebaiknya 24 jam supaya lumpur dan lendirnya mudah ditanggal.
2. Potong hujungnya
Selepas anda merendam siput sedut, anda perlu mencuci segala lumpur dan lendir di badannya sehingga bersih dan perlu memotong hujung badannya. Anggaran untuk memotongnya adalah di antara 2 atau 3 gelung hujung badannya, ia adalah untuk memudahkan anda menyedut siput itu nanti.
3. Cuci
Selepas selesai memotong hujung badannya, anda perlu mencucinya lagi sehingga betul-betul bersih dan air rendaman menjadi jernih. Cuci sekurang-kurangnya lebih daripada 8 kali.
Sumber: Sue Hyda Aqil


Tips Elak Cili Kasar Berkulat & Tahan Lebih Lama, Hanya Guna 2 Bahan Sahaja!

 PENULIS
myResipi

 KATEGORI
Artikel

 POSTED ON
2020-08-25 07:16:19

Masakan pedas ini memang selalu jadi kegemaran masyarakat Malaysia. Lagi-lagi billa tumis cili kering, fuhh baunya harum semerbak! Terus lapar dibuatnya. Tahukah anda? Ada cara yang pantas untuk menyediakan hidangan seperti ayam masak sambal dan juga udang masak sambal. Caranya adalah dengan membuat pes cili kisar terlebih dahulu. Tambahan pula, pes ini boleh bertahan lebih sebulan dan tidak akan berkulat! Oleh itu, jom ikuti perkongsian daripada Nad Adleesya menrusi laman Facebook.

Kredit: Che Nom
Bahan-bahan:

Cili kering
2 labu bawang putih

Cara-cara:

Guntingkan dahulu cili kering untuk membuang biji-bijinya. Kemudian, basuhkan dengan air biasa.

Kredit: Nad Adleesya

 Kredit: Nad Adleesya

Rendamkan dengan air suam yang sudah ditapis supaya ianya kembang. Elakkan daripada mengguna air tapis untuk menjamin kebersihan cili.

Selepas cili menjadi kembang, masakkan cili kering dan bawang putih. Masak dengan air yang sudah ditapis sehingga mendidih dan kemudian tutup api.

Kredit: Nad Adleesya

Apabila rendaman cili sudah agak sejuk, tapiskan dan kisarkan bahan-bahan tersebut. Tambahkan sedikit air dalam ¼ cawan sekiranya air agak kering.

Kredit: Nad Adleesya

Kemudian, masukkan dalam bahan yang telah dikisar tadi ke dalam sebuah bekas. Apabila pes sudah sejuk, teruskan  menyimpan di dalam peti sejuk.

 Kredit: Nad Adleesya

Dah siap! Kini, anda sudah tidak perlu bersusah payah memotong cili kering setiap kali ingin menggunakannya untuk memasak. Anda hanya perlu menggunakan pes ini sahaja untuk memasak masakan kegemaran anda. Jimat masa kan? Selamat mencuba!


Tips Elak Gastrik Ketika Berpuasa, Dijamin Dapat Puasa Penuh!

Bulan Ramadan bakal tiba tidak lama lagi. Buat orang Islam, bulan suci ini yang paling dinanti-nantikan. Tapi lain pula buat pesakit gastrik, setiap tahun pasti akan muncul rasa bimbang diserang gastrik ketika berpuasa.
Jangan bimbang, setiap masalah pasti ada penyelesaiannya. Ikut tips ini supaya anda dapat berpuasa penuh sepanjang Ramadan nanti.
Apa Itu Gastrik?
Sebelum, mari kita mengenal apa itu gastrik. Gastrik atau gastritis adalah keradangan pada lapisan dalam perut.
Punca gastrik boleh berlaku disebabkan oleh beberapa faktor berbeza iaitu pengambilan ubatan untuk tempoh yang lama, bakteria H. pylori, jangkitan dan tekanan.
Ada juga punca lain bagi gastrik seperti alahan makanan. Setiap makanan yang diambil akan memberikan perbezaan kepada keadaan kesihatan.
Tanda-Tanda Gastrik

Tanda-tanda dan simptom gastrik biasanya tidak jelas. Ia boleh berlaku dalam banyak keadaan lain. Anda perlu berjumpa doktor bagi mendapatkan diagnosis yang tepat.
Berikut merupakan tanda-tanda dan simptom gastrik:

Loya.
Muntah.
Hilang selera makan.
Sakit perut yang semakin teruk apabila perut kosong.
Perut kembung.
Kerap sendawa.
Penurunan berat badan.

Berdasarkan simptom di atas, doktor akan membuat penilaian dengan maklumat dari sejarah perubatan anda serta beberapa ujian makmal untuk mengesahkan kehadiran bakteria H. pylori.
Makanan Untuk Elak Gastrik
Simptom gastrik akan bertambah teruk apabila perut kosong. Jadi bagaimana cara mengatur pemakanan anda?
Anda boleh berpuasa seperti biasa tapi pastikan anda mengambil makanan tertentu pada waktu bersahur dan berbuka pastinya akan dapat membantu mengawal dan mengatasi masalah gastritis yang dialami.
Tetapi apakah makanan yang digalakkan untuk diambil sepanjang bulan Ramadan ini bagi individu penghidap gastrik?
Jenis Makanan Untuk Elak Gastrik Ketika Berpuasa
Pesakit gastrik disarankan untuk mengambil beberapa makanan ini sepanjang bulan Ramadan.
1. Buah-buahan bukan sitrus

Buah-buahan yang tergolong dalam kalangan sitrus adalah lemon, limau atau kiwi. Jadi anda perlu elakkan. Pilihlah buah-buahan seperti tembikai, pisang, epal atau buah pir yang kurang cenderung untuk mencetuskan simptom refluks berbanding buah-buahan berasid.
2. Oat
Jika anda kurang gemar makan nasi untuk bersahur, boleh mengambil oat sebagai pilihan. Oat merupakan makanan tinggi serat yang sering dikaitkan dengan risiko asid refluks yang lebih rendah. Roti gandum juga salah satu pilihan yang baik untuk menghidap gastrik.
3. Sayuran

Makanan yang rendah lemak dan gula dapat mengurangkan asid perut dan bermanfaat untuk sistem pencernaan. Pilihan yang baik adalah seperti berikut:

Timun
Kentang
Sayuran berdaun hijau
Kacang hijau
Brokoli
Asparagus
Bunga kubis

Jus buah tidak digalakkan kerana kadar gula tinggi dan asid tinggi tanpa serat. Namun, jus dan smoothie sayuran sangat disyorkan. Tapi anda boleh mengambil jus labu yang sangat kaya dengan nutrien serta dapat mengurangkan keasidan gastrik dan membantu lapisan perut sembuh lebih cepat.
4. Daging tanpa lemak dan makanan laut
Daging tanpa lemak seperti ayam, ayam belanda, ikan serta makanan laut lain adalah rendah lemak dan boleh mengurangkan simptom asid refluks. Penting untuk anda memilih protein tanpa lemak, kerana lemak daripada produk haiwan (kecuali ikan dengan omega-3), hanya akan memburukkan keadaan gastrik.
5. Putih telur

Pesakit gastrik perlu hindari kuning telur. Putih telur adalah pilihan yang lebih baik untuk mereka yang mengalami masalah gastrik.
6. Makanan dan minuman probiotik

Jika anda penghidap gastrik, makanan probiotik seperti kefir, yogurt dan kimchi sangatlah digalakkan. Probiotik adalah sejenis bakteria baik yang melawan bakteria H.pylori, di samping dapat memperbaiki sistem imun.
Kefir ialah minuman yang dibuat daripada susu melalui proses fermentasi. Cara pembuatannya adalah dengan memasukkan butiran kefir ke dalam susu kambing atau susu lembu. Makanan dan minuman probiotik dapat membantu meningkatkan kemampuan usus menyerap nutrien yang diperlukan untuk proses pemulihan.
7. Lemak sihat
Sumber lemak sihat adalah avokado, walnut, biji rami (flaxseed), minyak zaitun, minyak bijan dan minyak bunga matahari. Hadkan pengambilan lemak tepu dan lemak trans serta gantikannya dengan lemak tidak tepu yang lebih sihat.
Makanan tinggi lemak sihat (asid omega-3), seperti salmon, sardin, biji chia dapat membantu mengurangkan keradangan pada lapisan perut. Bahkan ia mempunyai kesan pencegahan terhadap gastritis berpunca oleh H.pylori serta gangguan gastrik lain.
8. Halia

Halia mempunyai sifat antiradang semula jadi dan juga rawatan kepada pedih ulu hati. Cara menggunakan halia adalah dengan menambahkan hirisan halia ke dalam masakan, smoothie atau minum teh halia ketika bersahur bagi meredakan simptom.
9. Makanan antibakteria dan kaya flavonoid
H.pylori adalah sejenis bakteria, maka untuk melawannya memerlukan sesuatu bersifat antibakteria. Flavonoid terkenal dengan sifat antibakteria yang boleh menghalang pertumbuhan pelbagai jenis bakteria termasuklah H.pylori.
Makanan seperti bawang putih, bawang, kranberi dan saderi merupakan sumber flavonoid yang baik. Manakala contoh makanan antibakteria adalah madu, halia dan kunyit.
Pesakit gastrik perlu elak makanan ini
Pesakit gastrik perlu elakkan makanan dan tabiat yang merangsang serangan gastrik. Antara makanan yang perlu dielakkan adalah:

Minuman berkarbonat.
Minuman berkafein seperti kopi dan teh.
 Limau, oren dan tomato yang merupakan makanan berasid.
Makanan pedas.
Mentega, coklat, santan dan keju yang berlemak tinggi.
Makanan bergoreng.
Merokok.

Namun begitu, agama Islam tidak memaksa anda berpuasa jika anda tidak mampu sehingga anda boleh menemui alternatif lain mengikut kemampuan anda yang dapat mengelakkan gastrik ketika berpuasa.
Kredit: Hello Doktor


Tips Goreng Ikan Keli Supaya Tak Meletup, Tak Hancur & Lurus Elok

Rupanya ada tips goreng ikan keli supaya tidak meletup, tidak hancur dan lurus elok selepas digoreng. Kalau ikut tips ini, ikan juga tidak akan hanyir selepas siap digoreng.
Biasanya asyik beli saja kan sebab risau kalau goreng sendiri, ikan akan terpercik pada muka. Selepas ini tak perlu risau lagi, boleh cuba goreng sendiri di rumah menggunakan tips di bawah. Dijamin takkan takut dah!
Baca juga: Wajib Buang ‘Benda’ Ini Untuk Elak Ikan Keli Hanyir & Berbau
Tips Goreng Ikan Keli Supaya Tak Meletup
1. Basuh ikan dan rendam dengan tepung gandum. Cuci dan sental sehingga lendir pada ikan hilang. Jangan sampai hancur pula.

2. Kemudian, gaul ikan keli dengan garam, serbuk kunyit dan tepung jagung. Sukatan mengikut kuantiti ikan. Gaul sehingga rata.

3. Sementara itu, panaskan dahulu minyak. Bila dah panas, letakkan 2/3 potong halia (tak perlu buang kulit).

4. Goreng ikan keli sehingga masak dan garing.

Resipi Ikan Keli Masak Serai
Bahan-bahan:

Halia*
Kunyit*
Serai*
Bawang merah*
Bawang putih*
Lada besar*
Lada kecik*
Gula
Garam

Cara-cara:

Kisar atau tumbuk bahan yang bertanda (*).
Panaskan minyak dan tumis bahan yang dikisar tadi. Masukkan garam dan gula,
Gaul sampai agak kering atau pecah minyak. Kemudian masukkan ikan yang digoreng tadi.
Gaul rata, tutup api dan siap!

Kredit: Zur Ain Salim
Baca juga: Percik Ikan Kembung Sedap ‘Dooh’, Buat Kuah Percik Sedap Guna Resipi Tradisi


Tips Goreng Mihun Supaya Tak Hancur, Lembut Elok & Tahan Sampai Malam

Jom baca tips goreng mihun di bawah. Nampak macam mudah nak buat mihun goreng kan? Tapi sebenarnya ramai yang gagal setiap kali goreng mihun ni.
Ada yang mihunnya jadi keras, ada juga yang mihun jadi terlalu lembut sampai hancur. Tak nikmat nak makan dibuatnya.
Kalau nak tahu cara goreng mihun supaya tak jadi hancur dan lembut elok, lihat perkongsian oleh Norizbaked Shah Alam di bawah.
Tips Goreng Mihun Supaya Lembut Elok, Tak Hancur & Keras
Tips sebelum menggoreng:
1. Rendam mihun guna air paip pada waktu malam jika nak menggoreng pada pagi keesokannya. Kalau nak goreng petang, rendam waktu pagi.
2. Rendam mihun dengan air sejuk lama tidak akan melembikkan mihun, mihun tak lembik dalam air sejuk.

Cara Menggoreng Mihun
Bahan-bahan kisar:

Bawang putih
Bawang merah
Ikan bilis
Udang kering
Cili kering kisar

Penting: Kisar guna chopper supaya tak berair.
Bahan-bahan lain:

Fish ball
Fish cake
Isi ayam bahagian dada
Udang dan sotong
Sos cili
Garam
Gula sikit
Sawi (jangan guna kobis dan taugeh, nanti cepat basi)

Cara-cara:
1. Tumis bahan-bahan kisar sehingga garing.
2. Kemudian masukkan sos cili dan air. Biarkan sehingga betul-betul mendidih.
3. Bila dah mendidih, letakkan garam dan gula secukup rasa.
4. Kemudian baru letakkan mihun. Gaul sehingga rata.
5. Agak-agak kalau mihun jenis keras, letak air panas lebih untuk lembutkan mihun dan guna api paling perlahan supaya bawah tidak berkerak. Kacau sampai sekata.
6. Kalau guna 4 bungkus mihun, 1 jam baru masak elok dan sebati.
7. Bila mihun dah lembut, baru masukkan sayur sawi. Taugeh memang tak letak sebab cepat basi. Boleh tahan sampai ke malam sebab masak lama.

Kredit: Norizbaked Shah Alam
Baca juga: Mihun Goreng 12 Sudu Gula ‘Viral’, Resipi Pelik Tapi Ramai Kata Sedap!


Tips Goreng Sotong Rangup & Sedap, Yang Penting Tak Meletup!

 PENULIS
myResipi

 KATEGORI
Artikel

 POSTED ON
2020-09-01 07:24:05

Sotong goreng tepung ini sememangnya makanan cukup popular dalam kalangan penggemar makanan laut. Lebih-lebih lagi bila dimakan rangup-rangup bersama nasi panas, fuhhh sememangnya menyelerakan! Ia nampak mudah untuk dibuat tapi jika salah caranya, ini akan menyebabkan tepungnya tertanggal, tidak rangup dan meletup-letup ketika digoreng.
Bagi penggemar sotong goreng tepung ini, ada cara yang terbaik untuk memastikan sotong digoreng dengan lebih rangup dan tidak meletup. Jom ikuti tips mudah ini yang dikongsikan oleh Murni Rahmat menerusi laman Facebook.

Kredit: Murni Rahmat

Pemilihan Sotong
 Untuk mendapatkan sotong yang rangup dan tidak meletup-letup ketika digoreng, pastikan anda memilih sotong yang segar ketika membelinya. Ini supaya hasil gorengan sotong nanti akan jadi lebih padu dan berbau harum.

Kredit: Murni Rahmat

Toskan Sotong Hingga Kering
 Sekiranya anda tidak dapat membeli sotong yang segar, ada cara yang lain anda boleh gunakan. Caranya adalah dengan menyiang dan membasuh sotong seperti biasa. Kemudian, potongkan sotong dan toskan air sehingga sotong betul-betul kering. Ini untuk memastikan minyak tidak akan meletup-letup ketika menggoreng sotong.

Kredit: Rasa

Tepung Salut
 Gunakan dua jenis tepung untuk menyalut sotong sebelum digoreng rangup. Satu ialah tepung yang kering, mana satu lagi yang sudah siap digaul bersama air. Setelah siap mengeringkan sotong, masukkan sotong ke dalam sebekas tepung kering. Golek-golekkan sotong sehingga sebati dan rata. Kemudian, celupkan pula ke dalam adunan tepung yang basah dan gaulkan hingga sebati.

Kredit: Murni Rahmat

Kredit: Murni Rahmat

Kuantiti Minyak
 Bagi memastikan sotong tepung goreng yang sangat rangup, pastikan anda menggunakan kuantiti minyak yang banyak untuk menggorengnya. Untuk ini, gunakan kuali yang besar supaya minyak dapat diletakkan dengan banyak dan dapat mengelakkannya dari kuali tersebut. Pastikan juga anda menggunakan api yang besar semasa menggorengnya.

Kredit: Hijabista

Siap! Mudah sahaja tips ini kan? Selepas ini boleh lah penggemar sotong goreng tepung mencubanya dirumah tanpa perlu risau terkena percikan minya lagi. Sotong pun dapat dimakan denga rangup! Semoga tips ini bermanfaat untuk semua.

Kredit: Murni Rahmat


Siapa yang meniaga tahu begedil mesti akan mengalami masalah minyak cepat berbuih sampai keluar dari kuali kan? Minyak juga akan jadi cepat kotor. Jadi nak tak nak, terpaksa tukar minyak baru untuk sambung goreng.
Kadang-kadang rasa sayang nak tukar minyak baru sebab baru je guna untuk sekali goreng. Untuk mengatasi masalah ini, ada tips goreng tauhu begedil dijamin berkesan yang boleh anda gunakan untuk elakkan minyak berbuih dan minyak cepat kotor.
Tips tersebut merupakan hasil perkongsian oleh seorang pengguna TikTok @munirah_ashikin. Jom ikuti perkongsiannya di bawah.
Tips Goreng Tauhu Begedil Supaya Minyak Lambat Berbuih & Tak Cepat Kotor
Siapa yang meniaga Tauhu Berdegil memang tahu la problem minyak cepat berbuih sampai keluar dari kuali. So untuk kurangkan masalah tu, boleh campurkan tepung jagung dalam adunan telur. Mujarab ya inshaAllah, try lah.

1. Masukkan sedikit tepung jagung dalam adunan telur.
2. Tauhu akan jadi lebih cruncy, minyak lambat berbuih dan boleh goreng tauhu dalam kuantiti yang banyak.
Lihat video penuh di bawah:

 @munirah_ashikin
Siapa yang meniaga Tauhu Berdegil memang tahu la problem minyak cepat berbuih sampai keluar dari kuali…so untuk kurangkan masalah tu…boleh campurkan tepun jagung dalam adunan telur..mujarab ya inshaAllah..try lah..kalau korang ada tips lain share dgn CikMoon 🙋🏼♀🙋🏼♀🙋🏼♀ #smallbusiness #tauhuberdegil #food #temerloh #maran
 ♬ Treasure (Sped Up Version) – P

Sumber: TikTok @munirah_ashikin
Baca juga: Petua Simpan Tauhu Supaya Tahan Lama & Tidak Cepat Masam


Tips Hilangkan Getah Nangka Dengan Mudah, Rebus Sebiji Terus Macam Ni

Biasanya kalau nak hilangkan getah nangka ni guna minyak tanah. Tapi itulah, minyak tanah tu baunya kuat sangat nama pun minyak tanah.
Nak guna minyak masak pun boleh tapi lambat dan tak berapa nak hilang getahnya tu.
Rupanya ada cara lain yang lagi mudah untuk hilangkan getah nangka iaitu dengan merebus nangka.
Petua ini telah dikongsikan oleh Zizah Mizie di laman sosial Facebook.
Tips Buang Getah Nangka
Rebus sebijik nangka utk buang getah. Dapat petua ni dalam group mahn ni jugak, memang betol menjadi, getah tak melekat pun pada pisau.
Cara-caranya:
1. Rebus nangka sampai empuk.

2. Kemudian buang kulit dan tak perlu rebus lagi. Terus lebur dengan bahan dan santan untuk dimasak gulai nangka.

Kredit: Zizah Mizie
Baca juga: Resipi Keladi Masak Lemak Cili Api ‘Asli’ Negeri Sembilan, Ada Petua Hilangkan Getah Keladi


Tips Hilangkan Karat & Kesan Kerak Pada Kuali, Confirm Berkilat, Tak Payah Beli Baru Dah!

Semua yang rajin memasak pasti akan sakit hati apabila yang korang sering gunakan berkerak atau berkarat dan menjadi hitam. Apabila kuali dah hitam, berkerak dan berkarat takkan asyik nak beli baharu je kan?
Jadi hari ini, admin nak kongsikan tips yang mungkin boleh digunakan untuk menghilangkan kesan pada kuali korang. Jom cuba tips ini.
1. Asam keping
Rebus 8 asam keping di dalam periuk yang besar supaya senang untuk direndam. Didihkan air asam keping itu sampai mendidih. Masukkan kuali atau periuk di dalam air asam keping dan rendamkannya selama 4-5 minit.
Angkat kuali atau periuk, sejukkannya selepas itu sental menggunakan sabun dan berus dawai. Selepas selesai berus kuali atau periuk, bilas dengan air seperti biasa.
2. Sabun Buruh
Sental menggunakan sabun tersebut tanpa air. Ini adalah petua daripada kedai-kedai India yang menjual periuk dan kuali.
3. Sabun mandi dan sabun Labour
Daripada mula beli kuali, korang kena rajin sental menggunaan sabun mandi dan sabun Labour. Apabila anda menyentalnya, gunakanlah penyental aluminium yang kasar untuk sental kuali tersebut.
4. Kulit nenas
Sebaik masak telur rebus, kuali yang lebam hitam akibat rebusan itu boleh dibersihkan dengan menggunakan kulit nenas. Rebuskan kulit nenas. Semasa merebus kulit nenas itu biar lebihkan pada tanda hitam.
Ambil kulit nenas itu menggunakan senduk dan gosok-gosokkannya. Kemudian sental seperti biasa. Boleh kilat semula.
5. Soda bikarbonat
Basahkan kuali dan tabur soda bikarbonat anggaran 2 sudu makan. Ambil berus besi dan gosokkan kuali anda. Jangan letak air terlalu banyak. Anggaran agak-agak sahaja. Teruskan menggosok sehingga kesan jelaga hitam itu hilang. Basuh dan bilas dengan air. Hasilnya pasti menakjubkan.
Selamat mencuba!
Sumber: Faizal Shah Madshah


Tips Hilangkan Panas Pedih Di Tangan Selepas Menumbuk Cili

 PENULIS
myResipi

 KATEGORI
Artikel

 POSTED ON
2020-08-10 04:12:24

Bila memasak di dapur, perkara yang paling tak selesa adalah selepas menumbuk atau memotong cili. Ini kerana rasa ‘pijar’ atau panas pedih pada tangan mesti akan muncul akibat daripada sentuhan dengan cili semasa menumbuk. Lagi-lagi bila tangan pula tersentuh mata, aduhhh pedihnya! Kadang-kadang sampai hilang selera makan sebab nak tahan pijar pada tangan.

Kredit: Pixabay

Masalah pijar tangan ini tidak dapat diselesaikan dengan hanya mencuci tangan dan ia memerlukan beberapa langkah yang betul untuk menghilangkan rasa kurang selesa pada tangan. Ini ada beberapa tips yang terbukti berkesan untuk menghilangkan rasa pijar pada tangan. Perkongsian ini dibuat oleh Rafiza Idayu menerusi laman Facebook.

1.  Lumurkan dengan bahan lemak

Kredit: leaftv.com
Biasanya untuk bahan lemak, gunakan minyak masak kerana ia lebih mudah untuk didapatkan. Secara saintifiknya, lemak bertindak sebagai pelarut dan melemahkan ikatan capsaicin yang ada dalam komponen cili. Kalau anda belum tahu, capsaicin inilah yang membuatkan cili pedas dan penyebab pijar. Sapukan minyak pada kawasan yang terkena cili dan rasa pijar tersebut akan hilang dengan cepat. Apabila sudah terasa lega, cucikan tangan dengan sabun.

2.  Lumurkan dengan garam dan gula

Kredit: SirapLimau
Cara ini juga sering diamalkan jika berlakunya rasa pijar cili pada tangan. Ada dua acara yang anda boleh ikuti. Cara pertama adalah dengan mengambil sedikit garam dan kemudian lumurkan pada tangan. Biarkan seketika dan selepas itu bilaskan sehingga bersih. Cara kedua pula, ambil sebekas air suam dan campurkan sedikit garam. Kemudian, rendamkan tangan ke dalam air campuran itu selama 5 minit atau sehingga rasa pijar semakin reda. Anda juga boleh lakukan petua yang sama dengan menggunakan gula.

3.  Air rendaman asam jawa

Kredit: Titiknol
Menggunakan air asam jawa juga antara langkah yang berkesan untuk menghilangkan rasa pijar. Petua ini dikongsikan sejak turun-temurun daripada orang tua kita. Bagi anda yang belum pernah mencuba, cara-caranya adalah dengan mengambil sedikit asam jawa dan kemudian letakkan ke dalam bekas berisi air. Kacaukan sehingga rata dan kemudian rendamkan tangan anda ke dalam air rendaman tersebut. Anda akan rasa pijar-pijar pada tangan hilang dengan cepat.

4. Gosokkan tangan pada keluli

Kredit: Dennis Flood 2006

Petua ini mungkin kedengaran agak lucu, namun hakikatnya ia sememangnya berkesan! Caranya, gosokkan tangan anda pada sudu ataupun sinki selama beberapa minit. Kemudian, lalukan air pada tangan sehingga tangan anda rasa lebih lega dan selesa. Tambahan lagi, selain menghilangkan rasa pijar pada tangan, petua ini juga dipercayai boleh menghilangkan bau bawang atau bau masakan yang terlekat pada tangan.

5. Rendamkan ke dalam bekas beras

Kredit: shutterstock
Akhir sekali, beras juga turut membantu menghilangkan rasa pijar pada tangan. Caranya adalah anda perlu meletakkan beras secukupnya ke dalam bekas. Kemudian, masukkan tangan anda ke dalam bekas tersebut. Tunggu sehingga rasa pijar semakin berkurangan dan bilas seperti biasa. Untuk cara yang lebih mudah, anda juga boleh terus memasukkan tangan anda ke dalam tong beras. Namun, pastikan tangan sudah dibersihkan dan dikeringkan terlebih dahulu sebelum dimasukkan ke dalam bekas tersebut.

Petua-petua ini sememangnya mudah untuk dilakukan. Anda tak perlu risau lagi untuk menumbuk atau memotong cili selepas ini kerana sudah ada solusinya. Kongsikan juga petua ini kepada orang lain supaya dapat memberi manfaat kepada semua.


Tips Hilangkan Periuk Hangit & Berkerak. Guna 2 Bahan Je, Periuk Kembali Berkilat!

Kalau ada periuk hangit atau kuali yang berkerak, jangan terus buang sebab ada cara mudah untuk menanggalkan kerak tersebut.
Hanya perlu menggunakan 2 bahan, periuk berkerak kembali menjadi bersih. Ramai dah cuba cara ini, memang menjadi.
Jika anda biasa masak rendang, biasanya periuk akan jadi berkerak seperti ini kerana rendang mengambil masa yang lama untuk dimasak. Selepas ini ikut saja tips ini untuk mencucinya.
Petua Hilangkan Periuk Hangit & Berkerak Guna 2 Bahan
Kalau ada periuk atau kuali yang berkerak kesan dari terhangit, jangan terus buang. Cuba langkah ni dulu:

1. Didihkan air dalam periuk yang hangit.
2. Masukkan 1/2 cawan baking soda dan 1/2 cawan cuka.

3. Biarkan mendidih 10 minit. Tutup api dan biarkan terus terendam.
4. Dah sejuk, bilas dengan air paip. Periuk akan kembali bersih.

P/s: Gambar dari Instagram Preston & Co.
Sumber: Susun Atur Sioca


Tips Hilangkan Rasa Kapur Pada Mi Kuning, Rendam Dengan ‘1 Bahan’ Ini Saja

Selalunya bila masak mi kuning, pasti akan ada rasa kapur kan? Terus terbantut selera makan sebab kapur pada mi kuning tersebut beri rasa yang tidak enak.
Jika dimasak mi goreng mungkin akan kurang sedikit rasa kapur, sebaliknya jika dimasak mi kuah atau mi kari akan terasa kuat rasa kapur itu.
Oleh sebab itu, ramai yang rendam terlebih dahulu mi tersebut untuk hilangkan rasa kapur. Nak mudah, ikut cara yang dikongsikan oleh seorang pengguna TikTok di akaun miliknya di bawah.
Baca juga: Buat Sendiri Mee Kuning Guna 4 Bahan Je, Lebih Selamat Tanpa Pengawet!
CARA MUDAH HILANGKAN KAPUR PADA MI KUNING
1. Masukkan mi kuning dalam periuk atau bekas yang sesuai.

2. Leraikan mi kuning tersebut supaya air terkena pada semua bahagian mi.

3. Kemudian masukkan air sehingga mi tenggelam sepenuhnya.

4. Seterusnya, masukkan sedikit gula perang atau gula putih. Gaul sehingga semuanya sebati.

5. Rendam mi tersebut lebih kurang selama 15 hingga 30 minit supaya hilang semua rasa kapur.

6. Selepas itu, basuh sekali lagi dan toskan.

Mi sedia digunakan untuk masak pelbagai resipi mi kesukaan anda.
Lihat video penuh di bawah:

 @aliabangs
Tips Hilangkan Rasa Kapur Pada Mee Kuning. #kitchenhacks #fypシ #foryou #MaxisBiggestSale #tiktokindonesia #tiktokmalaysia
 ♬ Aca Aca Nehi Nehi – 𝐔𝐆𝐈𝐊🇸🇦

Sumber: Aliabangs (TikTok)
Baca juga: Cara Buat Mee Goreng Basah Paling Sedap, Resipi Dari Tukang Masak Sendiri!


Peti Ais Selalu Bersepah, Tak Tahu Nak Kemas Macam Mana? Wanita Ini Ada Tipsnya

Peti ais anda selalu bersepah? Selalu kemas pon jadi benda sama. Kadang-kadang nak capai barang pon susah, lepastu peti ais akan bersepah balik.
Korang pernah terfikir tak kenapa bil api selalu melonjak tinggi? Lepastu peti ais selalu tak sejuk. Ha sebabnya adalah banyak makanan yang tak bertutup di dalam peti ais tu. Jadi fasz.nadiah ada tipsnya supaya peti ais korang lebih teratur dari sebelum ni.

Tips Kekalkan Peti Ais Sejuk & Tersusun

Simpan barang dalam bekas tertutup. Makanan yang terdedah akan meningkatkan kelembapan peti ais. Asingkan barang mengikut kategori agar peti nampak lebih teratur.
Label semua barang. Labelkan barang supaya tidak kelirukan diri sendiri masa nak masak nanti.
Buang makanan yang dah expired. Jangan biarkan makanan yang dah tamat tempoh sampai naik kulat.
Bekas pilih 1 atau 2 tema warna. Tak salah nak guna bekas berwarna-warni. Tapi lebih elok jika guna 1-2 warna supaya peti tampak lebih kemas.
Kebersihan berkala. Bersihkan peti ais secara berkala sekurang-kurangnya 1 bulan sekali untuk kekal kemas.

Dah ikut semua tips pasti peti ais korang tak bersepah lagi. Untuk lebih info tentang tips lain jangan lupa follow nad.

Baca juga:
Lelaki Ini Kongsi Tips Simpan Makanan, Sure Tak Senang Basi Punyalah


TIPS LEMBUTKAN AYAM KAMPUNG

 PENULIS
myResipi

 KATEGORI
Artikel

 POSTED ON
2019-04-30 08:08:06

Ayam kampung sememangnya lazat kerana rasanya lebih manis daripada ayam biasa. Kita juga sedia maklum bahawa ayam kampung bebas daripada sebarang suntikan hormon. Masaklah juadah apa pun dengan ayam kampung, mesti sedap. Tapi, daging ayam kampung ni boleh tahan liat. Jadi, kami ada 5 solusi untuk kurangkan liat ayam kampung supaya mudah untuk anda makan.

1. PRESSURE COOKER

Barang yang setiap ibu patut ada. Sangat memudahkan! Tekanan tinggi dari pressure cooker akan melembutkan isi ayam kampung dan ayam lebih cepat masak. Jadi, anda tidak perlu tunggu lama untuk ayam masak dan lembut. Senang bukan?

2. ISI NENAS

Perap ayam kampung dengan isi nenas yang telah dikisar selama sejam. Setelah sejam, anda hanya perlu cuci dan masak ayam seperti biasa.

3. DAUN PISANG

Masukkan daun pisang abu ke dalam periuk yang berisi ayam dan masak seperti biasa. Keluarkan daun pisang tersebut apabila ayam anda sudah kelihatan empuk. Selain itu, dengan memasak ayam bersama daun pisang, ayam anda akan mudah empuk. Daun pisang abu katanya boleh melembutkan isi ayam kampung yang liat.

4. AIR KELAPA MUDA

Rebus ayam bersama air kelapa muda selama beberapa minit sehingga ayam kelihatan empuk. Kemudian, toskan airnya dan masak ayam seperti biasa. Air kelapa muda bukan sahaja boleh melembutkan isi ayam, ia juga boleh membuatkan masakan anda menjadi lebih enak. Tak percaya? Cubalah!

5. TEMPURUNG KELAPA

Ketika merebus ayam, masukkan beberapa keping tempurung kelapa ke dalam periuk. Ia mampu mempercepatkan proses melembutkan isi ayam kampung.


Tips Makan Pedas Untuk Korang Yang Tak Mahu Terseksa

 PENULIS
myResipi

 KATEGORI
Artikel

 POSTED ON
2019-10-07 05:06:08

Makanan pedas merupakan satu nikmat kecil dalam dunia yang sememangnya mempunyai impak besar kepada selera makan kita. Rasa pedas yang sakit, tapi membangkitkan nafsu makan kita dengan caranya sendiri. Namun, tanpa korang sedar, makanan pedas membuatkan korang tidak selesa, berpeluh dan perut memulas. So apa persediaan sebelum mula makan pedas?
1. Air Suam
Photo Credit: bonvitastyle.com
Ramai yang mencari air sejuk kalau tengah makan pedas. Mesti lah kalau rasa panas nakkan ais kosong kan? Namun, sebenarnya penawar rasa terlalu pedas ialah air suam. Ia lebih bagus mencuci mulut daripada pedas berbanding air sejuk. Kalau nak lagi cepat kurangkan pedas, boleh juga kerkumur dengan air suam.
2. Duduk Dekat Dengan Kipas
Photo Credit: bustle.com
Pastikan korang tak berpeluh apabila makan pedas. Pilihan tempat sangat penting sebelum start makan. Kalau duduk di tempat panas atau tak berangin, lagi banyak korang terseksa . Satu badan akan berpeluh dengan kurangnya pengaliran angin.
3. Sediakan Susu
Photo Credit: dairyfarmersofcanada.ca
Ia antara minuman yang paling efektif untuk hilangkan rasa pedas. Dalam susu mengandungi protein yang akan menghilangkan capsaicin dan mengurangkan haba pedas. Susu coklat juga efektif. Mungkin lagi efektif dari coklat biasa. Yang penting pastikan susu itu tidak rosak ye. Nanti mulut rasa pedas dan perut pula rasa memulas.
4. Minyak Zaitun
Photo Credit: healthline.com
Minyak zaitun mengandungi sejenis lemak yang dapat menyejukkan kita daripada haba panas. Dengan mengambil beberapa sudu selepas makan pedas, ia pasti dapat menyelamatkan korang dari keseksaan rasa pedas.
5. Gula
Photo Credit: worldatlas.com
Mungkin korang tak tahu yang ni, tapi manis dari gula dapat menyerap rasa pedas dari lidah korang dan neutralkan rasanya. Tapi jangan lah makan banyak sangat gula. Nanti kencing manis pula satu lagi masalah.
Itulah sedikit sebanyak yang dapat dikongsikan untuk korang. Kebanyakan dalam list ni biasanya orang dah ada dalam rumah so tak de lah susah nak kena keluar mencari. Apa-apa pun, selamat menjamu makanan pedas kesukaan korang!


Tips Masak Beras Basmathi Supaya Lembut & Tidak Melekat, Baru Lah Sedap Nak Makan!

Nasi elok je panjang, derai dia cantik tidak melekat. Lembut, tak keras dan masak dengan sempurna.”

Siapa suka makan beras basmathi? Beras basmathi ini dia lain daripada beras biasa yang kita makan, beras dia lebih panjang dan halus sahaja. Kebiasaannya orang akan masak beras basmathi ini untuk membuat nasi briyani dan nasi Arab.
Kalau makan beras basmathi ini nikmat dia lain macam, rasa puas sahaja bila makan. Tetapi ada sesetengah orang apabila masak beras ini ia tidak menjadi, ada yang lembik dan nasinya tidak berderai. Mungkin korang boleh cuba tips ini supaya berasnya dimasak dengan sempurna.
1. Rendam beras bersama garam
Rendam beras sekitar 20 hingga 30minit bersama 1 sudu kecil garam sebelum memasak nasi seperti biasa, supaya beras kembang dan panjang elok. Cuci beras terlebih dahulu sebelum rendam.
2. Sukatan air yang betul
Sukatan air untuk beras basmathi adalah 1 cawan beras bersamaan 1 1/4 air atau mana-mana campuran lain seperti  santan atau susu cair.

3. Didihkan air sebelum masuk beras
Cara nak masak beras ini,  pastikan air atau cecair untuk memasak beras ini mendidih terlebih dahulu. Selepas itu, baru boleh masukkan beras. Dengan menggunakan cara ini juga, beras tidak akan mudah patah kerana tidak terendam terlalu lama. Beras akan cepat masak dalam lebih kurang 10 – 15 minit sahaja.
4. Kacau rata
Selepas beras sudah dimasukkan, besarkan sedikit api dan kacau rata semasa air masih ada. Sekiranya air dah kering, anda tidak perlu kacau. Kecilkan api dan tutup periuk sehingga beras masak dengan sempurna.

5. Rehatkan beras seketika
Sekiranya nasi sudah masak, rehatkan selama 5 hingga 10 minit. Jangan terus buka tudung periuk, biarkan nasi mengewap di dalam periuk dan kembang cantik. Selepas itu, karih nasi dari tepi periuk ke tengah. Untuk menggebukan nasi. Gunakan garfu atau sudip, supaya nasi tidak hancur dan patah.
Selamat mencuba!
Sumber:Eyda Sukiman


Tips Masak Beras Basmathi Yang Lembut & Peroi, Nisbah Sukatan Air Sangat Penting!

Rupanya ada tips masak beras basmathi supaya hasilnya nasi akan lembut elok dan peroi. Salah satu tips itu adalah perlu menggunakan nisbah sukatan air yang betul.
Selain itu, banyak lagi tips lain yang perlu anda tahu, barulah ia jadi elok cantik berderai.
Jom hadam ilmu yang dikongsikan oleh Azmi Jusoh di bawah ini sebagai panduan buat semua.
Tips Masak Beras Basmathi
1. SEDIAKAN BERAS

Langkah yang paling utama dalam mendapatkan nasi yang lembut dan peroi adalah dengan merendamkan beras ni selama 1 hingga 2 jam di dalam air terlebih dahulu, ia adalah kerana bagi beras mendapatkan semula kelembapan semulajadinya.
Rendamkan beras adalah langkah paling utama. Ini adalah kerana beras ni dah direbus terlebih dahulu dan dia jemurkan.
Tips penting: Jika ada garam bukit atau sea salt boleh lah masukkan sedikit kedalam air rendaman.
2. NISBAH SUKATAN (AIR : BERAS)

Selain rendam beras nisbah sukatan air kepada beras juga adalah sangat sangat penting untuk menjadikan nasi lembut dan peroi.
Nisbah air atau cecair dan beras haruslah diberi perhatian, harus disukat dengan betul dan tidak boleh main agak-agak macam kita perasakan garam kepada masakan ya.
Jika terlebih air nasi akan jadi lembik melekat, tak berderai dan jika terkurang air nanti nasi tak akan jadi gebu dan akan keras bila ianya menjadi sejuk nanti. Jadi sila beri perhatian kepada sukatan nanti yer.
Saya menggunakan nisbah sukatan 1 cawan beras : 1 ¼ cawan air atau air dengan cecair lain seperti susu ataupun santan. Selalunya saya gunakan sukatan ni untuk jenis beras pusa, kashmir dan juga mogul.
Jika nak lebihkan cecair, pastikan jangan lebih dari sukatan 1 ½ cawan bagi 1 cawan beras ya. Make sure take note.
3. TEKNIK DAN KAEDAH MEMASAK
Ada 3 kaedah memasak yang sesuai digunakan mengikut jenis nasi yang kita nak masak:

Tumis beras dahulu: kaedah ni selalunya ditumiskan semua bahan-bahan tumis di dalam rice cooker dan masukkan air dengan sukatan yang betul, dibiarkan cecair mendidih terlebih dahulu baru dimasukkan beras.
Didihkan air ikut sukatan: bagi kaedah ni pula rempah rempah ditumis asing dan dicampurkan sekali dengan cecair, sama juga didihkan ceccair sebelim masukkan beras.
Didih air tanpa sukatan: kaedah ni selalunya digunakan bagi yang dah kerap kali masak beras jenis ni dan selalunya masak dalam kuantiti yang banyak.

4. PANTANG LARANG KETIKA MEMASAK
Antara pantang larang yang harus dielakkan ketika memasak nasi menggunakan beras basmathi:

Jika nak kacau beras ketika masak, harus diingatkan hanya kacau beras ketika cecairnya masih banyak, elakkan kacau ketika cecairnya sudah mengering, ini akan mengakibatkan beras anda patah. Sebab pada ketika ni beras berada dalam stage fragile.
Jika tanak beras atas api, perlahankan api apabila cecair dah mula mengering dan tutup periuk serapat mungkin agar kita tak kehilangan wap tuk proses memasak.
Sentiasa biarkan nasi rest didalam periuk dahulu selama 10 ke 15 minit selepas ianya dimasak, jangan terus dikacau dahulu, restkan sebelum dikacau.
Kacau nasi ketika panas, untuk mendapatkan berbutir, nasi akan mula bergumpal dan melekat setelah ianya sejuk.
Kacau nasi dari sebelah luar dahulu dan jangan tergopoh gapah, nanti beras akan patah.

5. TIPS MEMASAK BERAS BASMATHI, TIPS TAMBAHAN:

Menggunakan pewarna: jika korang nak gunakan pewarna contoh macam nak buat nasi hujan panas atau nasi briyani, titiskan pewarna ketika nasi dah kering dan biarkan terlebih dahulu sebelum dikacau.
Minyak: harus diigatkan minyak tak termasuk dalam sukatan cecair yang digunakan untuk memasak nasi, walaupun minyak adalah terdiri dalam kategori cecair ya.
Elak nasi patah: elakkan mengacau terlalu lama dan terlalu kerap ketika memasak nasi ni, terutama sekali ketika nasi dah kering.
Bekas penyukat: gunakan sukatan yang sama untuk sukat beras dan air yer.
Tanpa rice cooker: jika masak mengunakan api, atau tanak nasi atas api, besarkan api ketika masih banyak cecair, tapi perlahankan api ketika cecairnya dah mula kering.

Semoga perkongsian yang saya kongsikan ni membawa manafaat kepada semua
Kredit: Azmi Jusoh


Teknik Rahsia Masak Daging Goreng Kunyit Yang Lembut, Berjus & Tak Liat

Daging goreng kunyit sentiasa menjadi kegemaran ramai kerana rasanya yang sedap dan cara penyediaannya yang sangat mudah.
Namun, ada satu masalah yang sering dihadapi setiap kali memasak hidangan ini iaitu daging menjadi liat dan keras. Lagi-lagi bila daging sudah sejuk.
Untuk mengatasi masalah ini, jom baca perkongsian dan tips untuk memasak daging goreng kunyit yang lembut dan tak liat oleh Nana Ismail di bawah.
Tips Rahsia Masak Daging Goreng Kunyit Yang Lembut & Tak Liat
Nana nak share cara goreng daging berjus dan lembutt je walaupun goreng sekejap je.
Ramai betul yang goreng daging terlalu lama sebab nak pastikan dia lembut dan masak.
Masalahnya bila buat macam tu, daging akan bertambah kecut, kering dan lembut masa tengah panas-panas je.
Bahan-bahan:

Daging ]
Bawang besar 2 biji
Cili padi (ikut kepedasan)
Kacang buncis sikit
Serbuk kunyit
Garam

Cara-cara:
1. Kalau nak senang potong daging, balik-balikkan daging tu dalam kuali panas tanpa minyak. Nanti korang akan nampak urat dia lebih jelas dan mudah nak potong. Pastikan potong nipis dan ikut lawan urat daging.

2. Bila dah siap hiris nipis daging, goreng daging tanpa minyak supaya air daging keluar dan kering.

3. Lumurkan daging dengan garam dan kunyit.

4. Kemudian goreng daging macam biasa menggunakan minyak. Masak sekejap sahaja dalam 3 hingga 5 minit.

5. Masak sekejap sahaja supaya daging tak kecut dan berjus macam ni. Angkat daging dan ketepikan.

6. Dengan menggunakan minyak daging tadi, tumis bawang hingga garing dan masukkan cili. Masukkan kacang buncis dan daging yang dah digoreng tadi. Gaul sebati dan siap!

Kredit: Nana Ismail
Baca juga: Resipi Daging Masak Hitam Kenduri Style, Rasa Memang Padu & Lazat


Tips Masak Sagu Dengan Sukatan Air Yang Betul, Baru Lah Biji Sagu Jernih & Tidak Hancur

Sejak PKP ini sagu sudah menjadi pencuci mulut yang popular dikalangan masyarakat kita. Pelbagai pencuci mulut yang kita boleh buat seperti kuih sagu merah, sagu gula Melaka, sagu mangga dan banyak lagi.
Tetapi ramai juga yang kecewa apabila sagu yang dimasak tidak sempurna, tidak menjadi sebutir-sebutir kerana ia melekat di antara satu sama lain dan ada juga yang menjadi seperti bubur. Jadi, jom cuba tips masak sagu ini supaya sagu masak dengan cantik.
1. Tidak perlu basuh sagu
Sekiranya anda mahu masak sagu, pastikan anda sudah menyukatnya terlebih dahulu dan pastikan anda tidak membasuh sagu tersebut kerana ia akan mengganggu tekstur sagu.

2. Didihkan air
Didihkan air sehingga ia menggelegak, pastikan air itu betul-betul panas. Sekiranya air itu hanya panas biasa, elak masukkan sagu. Anda juga boleh masukkan pewarna kesukaan anda sama ada hijau atau pun merah.
3. Tuangkan sagu secara berperingkat
Tuangkan sagu perlahan-lahan secara berperingkat sebanyak 2 atau 3 kali dan tunggu seketika kemudian baru boleh tuang sekali lagi. Masak selama 15 minit. Kacau sekali sekala je. Matikan api dan tutup periuk.

4. Tutup api dan biarkan seketika
Selepas api sudah ditutup, biarkan sagu di dalam periuk dalam 30-40 minit untuk biarkan ia masak dengan sempurna. Selepas itu, kacau sagu tersebut. Sekiranya sagu itu tidak mempunyai bintik putih anda boleh tapis dan cuci dengan air supaya kanjinya hilang. Siap dan selamat mencuba!

Sumber: Aisyah Az Zahra


Tips Masak Sambal Nasi Lemak Supaya Tak Terpecik Satu Dapur, Rasa Pun Sedap!

Nak tahu tips masak sambal nasi lemak yang sedap? Ikut saja cara yang dikongsikan oleh Wan Rosni di bawah.
Menurut beliau, satu keluarga puji sedap sambal nasi lemak hasil air tangannya. Siap tanya letak apa dalam sambal sampai sedap macam tu.
Jom sama-sama baca cara buat sambal nasi lemak yang sedap beserta tips supaya sambal tak terpecik satu dapur.
Tips Masak Sambal Nasi Lemak Sedap & Tak Terpercik Satu Dapur
Bahan-bahan:

10 biji bawang merah
3-4 biji bawang putih
Ikan bilis segenggam (kisar kasar)
Cili kering kisar (15 tangkai)
Gula melaka
Gula
Asam gelugur
Garam secubit

Cara-cara:
1. Kisar bawang merah, bawang putih dan segenggam ikan bilis. (kisar kasar saja)
2. Tumis bahan kisar sehingga betul-betul garing. Kemudian baru masukkan cili kering kisar. Kacau sekali sekala saja.
3. Kemudian masukkan gula melaka, gula dan asam gelugur.
4. Apabila kuah hampir kering, masukkan ikan bilis setengah mangkuk dan juga secubit garam.

Tips sambal tak terpercik:

Guna api perlahan dan kacau sekali sekala sahaja
Waktu kisar bawang, letakkan ikan bilis segenggam dan jangan kisar hancur sangat. Tumis sampai betul-betul garing baru masukkan bahan lain

Selamat mencuba!

Kredit: Wan Rosni
Baca juga: Cara Buat Nasi Lemak Guna Beras Basmathi, Nasi Cantik Berderai & Tahan Lama


Tips Masak Sup Telur Suhun Yang ‘Perfect’, Telur Putih Pun Tak Berterabur

Sedapnya sup telur suhun, walaupun ringkas tapi sedap sangat. Ada satu lauk ini pun dah cukup, tak perlu lauk lain dah.
Menu ini kembali popular apabila ianya dikongsikan oleh Raja Permaisuri Agong, Tunku Hajjah Azizah Aminah Maimunah Iskandariah.
Tapi jika mahu mendapatkan sup telur yang sempurna dan telur putih juga tidak berterabur, boleh ikuti tips yang telah dikongsikan oleh Yatie Kitchen di bawah.
Tips Masak Sup Telur Suhun Yang ‘Perfect’, Telur Putih Tak Berterabur
Bahan-bahan:

Bawang merah
Bawang putih
Telur
Suhun
Daun sup/bawang
Mushroom seasoning

Cara-cara:

Tumis bawang merah dan bawang putih sehingga garing.
Kemudian baru masukkan air.
Bila dah bendidih, tutup api kemudian baru pecahkan telur supaya telur putih tak berterabur.
Selepas 5 minit agak-agak telur tu dah masak, baru hidupkan semula api.
Bila sudah mendidih, terus tutup api dan baru masukkan suhun beserta daun sup atau daun bawang.
Jangan lupa perasakan dengan mushroom seasoning.

Kredit: Yatie Kitchen
Baca juga: Petua Buat Sayur Lemak Putih Yang Padu. Kena Tumbuk Bahan Ini, Jangan Kisar


Tips Masak Telur Ikan Mayong Supaya Tak ‘Overcook’ & Tidak Pecah

PENULISnajahnurul
KATEGORITips & Petua
POSTED ON2021-02-03
Siapa dekat sini peminat gulai ikan mayong? Budak zaman sekarang ni mesti kurang familiar dengan gulai ikan mayong. Ini antara kegemaran mak bapak kita. Sebenarnya ada banyak cara untuk masak telur ikan mayong ini mengikut cita rasa masing-masing lah kan. Salah satu perkara yang rumit ketika masak telur ikan mayong ini adalah telur ikan mayong tersebut mudah pecah. Bila telur tu dah pecah, tak cantik lah pula kan gulai kita. Jadi jom kita ikut tips yang dikongsikan oleh Norlaila Dlaila di Facebook.

Kredit: Norlaila DlailaBAHAN-BAHAN

Telur ikan mayong
Air

CARA-CARA

Masakkan gulai terlebih dahulu sehingga mendidih.
Rendamkan telur ikan mayong di dalam air.
Apabila kuah sudah mendidih, tapiskan telur dan masukkan ke dalam kuah tersebut.
Kacau dengan perlahan sehingga kuah mendidih sekali lagi.
Selepas sudah mendidih, terus tutupkan api dan siap dimakan telur ikan mayong yang tidak pecah dan tidak overcook.

Kredit: Norlaila Dlaila
TIPS

Sekiranya suka makan telur ikan mayong yang betul-betul masak, kukus terlebih dahulu sehingga masak dan masukkan ke dalam kuah.
Telur ikan mayong yang fresh adalah telur yang berwarna oren.


Tips Memasak Sayur-Sayuran Dengan Betul Supaya Tidak Hilang Khasiatnya!

PENULISMyResipi
KATEGORIArtikel
POSTED ON2020-11-25
Sayur sangat kaya dengan nutrisi dan mengandungi pelbagai vitamin seperti vitamin C yang berfungsi menguatkan sistem imunisasi badan, awet muda dan melawan kanser. Sayangnya, vitamin B dan C mudah rosak apabila terdedah kepada oksigen, air, haba dan cahaya matahari. Jadi, cara penyimpanan dan pengendalian ketika memasak sayur yang betul mampu mengekalkan nutrisi dan khasiat sayur. Jadi mari kita cuba tips mengekalkan nutrient sayur sebaik mungkin yang dikongsikan oleh Siti Haziana di facebook.

Kredit: Siti Haziana
Gunakan sesedikit mungkin air ketika merebus atau mendidihkan sayur.

Ambil cecair yang tinggal di dalam kuali setelah memasak sayur.

Jangan kupas sayur-sayuran sehingga selepas memasaknya. Sebaiknya jangan kupas sama sekali untuk memaksimumkan ketumpatan serat dan nutriennya. Contohnya lobak merah & ubi kentang, cuma basuh/berus bersih kulitnya.

Masak sayur dalam jumlah air yang lebih kecil untuk mengurangkan kehilangan vitamin C dan vitamin B.

Cuba makan sayur-sayuran yang dimasak dalam satu hari, kerana kandungan vitamin C pada sayur akan terus menurun ketika makanan yang dimasak terkena udara.

Masak sayur hanya selama beberapa minit jika boleh, jangan biarkan lama atas api.

Jangan guna baking soda semasa memasak sayur. Walaupun ia boleh kekalkan warna, vitamin C akan hilang di persekitaran alkali yang dihasilkan oleh baking soda.

Potong sayuran dalam saiz besar untuk mengurangkan kuantiti vitamin yang musnah bila sayur terdedah kepada udara.

Apabila memasak sayur, sentiasa tutup periuk untuk memerangkap stim dan haba supaya dapat mengurangkan waktu memasaknya.

Kredit: Siti Haziana